23 апрель 2022, 11:58\nПрезидент ҳокимларга: «Одамларга 100 та товуқ бериб, олти ойдан кейин гаплаш»\nШавкат Мирзиёев янги Кўкдала туманида ўтказилган йиғилишда инсонлар фаровонлиги ва эртанги кунга ишонч ўртасидаги боғлиқлик ҳақида гапирди. Ҳокимларга мурожаат қилиб: «Қўлингдан ҳеч нарса келмаса, одамларга ҳеч бўлмаганда 100 та товуқ бер… Олти ой ичида у билан гаплаш. Уларнинг дунёқараши ўзгаради». Шунингдек, у ҳамма ҳам ҳоким бўла олмаслигини, уларни тарбиялаш кераклигини, бу осон эмаслигини таъкидлади.\n21 апрель 2022, 17:27\n19 апрель 2022, 19:24\nЙил якунига қадар маҳаллаларда бўш бино қолиши керак эмас — президент\nМаҳаллалардаги ҳоким ёрдамчилари мамлакат бўйича 5 мингга яқин бўш бино борлигини аниқлади. Шавкат Мирзиёев бўш бино-иншоотларни сотиш, ижарага беришдан тушган маблағларни ушбу маҳалланинг инфратузилмасини ривожлантиришга сарфлашни буюрди. «Йил якунига қадар бўш бино қолиши керак эмас», — деди у.\n19 апрель 2022, 18:42\n«Айрим ҳоким ёрдамчилари таъмагирлик қилаётгани жуда ачинарли ҳолат» — Шавкат Мирзиёев\nПрезидент Тўрақўрғон тумани «Шарқ» маҳалласидаги ҳоким ёрдамчиси пора олгани учун 5 йилга қамалганини маълум қилди. «Жойлардаги айрим ҳоким ёрдамчилари „кредит, субсидия, ер олиб бераман“, деб таъмагирлик қилаётгани ҳам жуда ачинарли ҳолат», — деди Шавкат Мирзиёев. Барча вилоят, туман ва шаҳар ҳокимлари қатъий огоҳлантирилди.\n19 апрель 2022, 17:16\n19 апрель 2022, 11:54\n17 апрель 2022, 14:35 1\n«Банклар энг катта порахўрлик билан шуғулланяпти» — президент\nТадбиркорликни қўллаб-қувватлаш жамғармасига тадбиркорлик субъектларининг имтиёзли кредитларини қоплаш учун бюджетдан қўшимча маблағлар ажратилади. Ҳудудлардаги кичик ва ўрта бизнесни молиялаштириш учун банкларга 300 млн доллар ажратилади. Шавкат Мирзиёев: «Ажратиладиган ҳар бир доллар, ҳар бир сўм — бюджетданми, банкданми — бу ҳаммаси халқнинг пули», — дея таъкидлади. Шу билан бирга, у банклар энг катта порахўрлик билан шуғулланаётганини қайд этди.\n15 апрель 2022, 17:48\n15 апрель 2022, 16:02\nСув танқислиги оқибатларини юмшатиш бўйича дастур қабул қилинади — президент\nБир ҳафта ичида Ўзбекистонда сув танқислиги оқибатларини юмшатиш бўйича алоҳида дастур қабул қилинади. 1 октябрга қадар 4,5 минг км суғориш тармоқларини тозалаш ва 231 кмни бетонлаш, 3 мингта гидротехник иншоот ва 490 км насос қувурларини таъмирлаш, 3,5 мингта насос ўрнатиш, 281 та қудуқ қазиш режа қилинган. Президент бунинг учун 300 млрд сўм маблағ ажратилишини маълум қилди.\n14 апрель 2022, 18:34\nЎзбекистонга йил бошидан бери 3 мингга яқин хорижий IT-мутахассис келган\nПрезидент йил бошидан бери мамлакатга 3 мингга яқин хорижий IT-мутахассис келгани ва уларнинг асосий қисми шу ерда узоқ муддат қолиб ишлашни режалаштираётганини маълум қилди. Хорижлик мутахассисларни жалб қилган ҳолда амалий лойиҳалар орқали 1000 нафар ёшларнинг IT-паркларда малакасини оширишга кўрсатма берилди.\n12 апрель 2022, 17:57\n11 апрель 2022, 23:36 1\nФарғона водийсида ягона аэропорт қуриш таклиф қилинмоқда\nФарғона водийсида ҳудуддаги учала вилоят учун ягона халқаро аэропорт қурилиши мумкин. Президентга кўрсатилган лойиҳалар тақдимотида бу ҳақда сўз боради.\n8 апрель 2022, 17:30\nФото: Шавкат Мирзиёев Ислом цивилизацияси маркази қурилишини кўздан кечирди\nЖума куни Шавкат Мирзиёев Ислом цивилизацияси марказига ташриф буюрди. Унинг қурилиши қарийб тўрт йилдан бери давом этмоқда, бугунги кунда пардозлаш ишлари олиб борилмоқда. Мажмуанинг биринчи қаватида музей омбори, қадимий қўлёзма ва осори-атиқаларни сақлаш хоналари жойлашган. Бинонинг 65 метр баландликдаги гумбази остига эса Ислом оламининг дурдонаси бўлмиш Усмон мусҳафи қўйилиши режа қилинган.\n8 апрель 2022, 14:09\nШавкат Мирзиёев Қирғизистонга ташриф буюриши кутилмоқда\nЎзбекистон ва Қирғизистон президентлари телефон орқали мулоқот қилди. Садир Жапаров Шавкат Мирзиёевнинг жавоб ташрифи билан Қирғизистонга бориши стратегик шерикликни янада мустаҳкамлашини таъкидлади. Бундан ташқари, Ўзбекистонга иккита мактаб қурилиши ва Бобур номидаги Ўш академик театри реконструкцияси учун миннатдорчилик билдирилди.\n5 апрель 2022, 19:14\n1 сентябрдан мактаб директорларини сертификатлаш тизими жорий этилади ва шунга кўра улар лавозимга тайинланади. Шунингдек, Шавкат Мирзиёев «янги ўқув йилига қадар табиий ва аниқ фанларга ихтисослашган 173 та мактаб ташкил этилиши шартлиги ва бунга вилоят, шаҳар ва туман ҳокимлари жавобгар эканлигини» таъкидлади.\n5 апрель 2022, 18:52\n5 апрель 2022, 18:08 1\n«Мактаб таълими эски қолипдан чиқа олмаяпти» — Шавкат Мирзиёев\nПрезидент мактаблардаги таълим сифати ва муаллимлар салоҳияти пастлигини танқид қилди. Унинг сўзларига кўра, бугунги кунда мактабнинг энг катта муаммоси ўқитиш методикаси мутлақо эскирганлигида. «Афсуски, мактаб таълими эски қолипдан чиқа олмаяпти», — деди Шавкат Мирзиёев. Қолаверса, январдаги йиғилишда юклатилган топшириқларни бажармаган айрим ҳокимларга охирги марта 3 ой муддат берилди, кейин, жиддий чора кўрилади.


Жиззахда Мудофаа вазирлиги миқёсида илк бор ўтказилган «Разведка рейди» мусобақаси ғолиблари аниқланди » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззахда Мудофаа вазирлиги миқёсида илк бор ўтказилган «Разведка рейди» мусобақаси ғолиблари аниқланди\nЖиззахда Мудофаа вазирлиги миқёсида илк бор ўтказилган «Разведка рейди» мусобақаси ғолиблари аниқланди\nМудофаа вазирлиги разведкачилари ўртасида илк бор «Разведка рейди» мусобақаси ўтказилди.\nЖиззах вилоятида жойлашган «Фориш» тоғ-дала ўқув майдонида разведка бўлинмалари ўртасида ўтказилган мазкур мусобақада вазирликнинг барча ҳарбий округ ҳамда олий ҳарбий таълим муассасаларидан жами 11 та жамоа иштирок этди.\nДастлаб гуруҳларнинг белгиланган ҳудудга чиқиш ва жанговар вазифани бажаришга шайлиги кўздан кечирилгач, ҳарбий хизматчилар 7,5 километрлик масофага оғирлиги 35 килограммга яқин бўлган юк қопи билан марш юрди. Машғулот шартига кўра, ҳар бир жамоа юқори қўмондонликдан берилган махсус вазифаларга асосан шартли душман жойлашган ҳудудни аниқлаш ва қарор ишлаб чиқиш вазифаларини бажарди.\nШунингдек, марш юриш давомида миналаштирилган йўлаклардан беталафот одимлаш, жангда яраланган ҳарбий хизматчига биринчи тез тиббий ёрдам кўрсатиш ва уни бир ярим километр масофага эвакуация қилиш синовларидан ўтди. Беморга жгут, боғлов, оғриқ қолдирувчи укол ва шина қўйишда жамоалардаги фельдшернинг маҳорати яққол намоён бўлди. Шундан сўнг уч километр узоқликдаги жойлашув ҳудудига етиб бориш, у ерда қўриқлов ўрнатиш ва гуруҳ шахсий таркибига вақтинчалик яшаш жойини ҳозирлаш, дала шароитидан келиб чиққан ҳолда, зарур имкониятлар яратиш сингари шартларни муваффақиятли адо этди.\nМудофаа вазирлиги миқёсидаги мусобақанинг 6 мутахассислиги бўйича ғолиблар аниқланди


Наманган вилоятидан ҳаж ва умра зиёратига борганлар сони 30 мингдан ошдиHaqida.net\nHome Mahalliy Наманган вилоятидан ҳаж ва умра зиёратига борганлар сони 30 мингдан ошди\nЎтган асрнинг 80-йилларида ҳар йили қишлоғимизга Жиззах вилоятидан бир нуроний келиб, ўн кун меҳмон бўлиб кетарди. Унинг келиши “Жиззахлик ҳожи келибдилар!”, деб қишлоқда катта шов-шув бўлар эди. Уйига чорлаб меҳмон қилишга муштоқ одамлар кўплигидан шунча муддат қолиб кетар эди. У кишининг шундай ҳурмат-эҳтиромга сазовор бўлишининг боиси диний билимларни яхши билиши ва энг муҳими, ҳожи эканида эди. Зеро, у пайтларда Наманганда бу улуғ рутбага мушарраф бўлганлар йўқ ҳисоби эди.\nБугун-чи? Бугун бу табаррук мақомга эришганлар сони 30 мингдан ошиб кетди. Бу рақам ҳар йили 400-500 нафарга кўпаймоқда. Бу мустақиллигимиз шарофати, мамлакатимизда миллий-диний қадриятларимизни тиклаш, буюк аждодларимизнинг бой меросини ўрганиш ва тарғиб қилиш борасида амалга оширилаётган ишлар самарасидир. Бундай эзгу ишларда эса Конституциямиз ва миллий қонунчилигимиз мустаҳкам ҳуқуқий асос бўлиб хизмат қилмоқда.\nЎзбекистон мусулмонлари идорасининг Наманган вилоятидаги вакили Абдулҳай Турсунов билан ЎзА мухбирининг суҳбати шу ҳақда бўлди.\n– Ҳар бир инсоннинг шахсий ҳуқуқ ва эркинликлари Бош қомусимизда тўла кафолатлаб қўйилгани жамиятимизда ижтимоий-маънавий барқарорликни янада мустаҳкамлаш, иқтисодий тараққиётимиз юксалишида муҳим аҳамият касб этаётир. Ўзбекистон мустақилликка эришгач, диний эътиқодлар ҳам маданий-маънавий омилларнинг умумий силсиласига кирувчи, тенг ҳуқуқли қадрият сифатида тан олинди ва тўла эркинлик берилди. Диний ташкилотларга қонун доирасида очиқ ва дахлсиз фаолият кўрсатиш имконияти яратилди. Конституциямизда «Ҳар ким эркинлик ва шахсий дахлсизлик ҳуқуқига эга» (25-модда), «Ҳамма учун виждон эркинлиги кафолатланади. Ҳар бир инсон хоҳлаган динга эътиқод қилиш ёки ҳеч қайси динга эътиқод қилмаслик ҳуқуқига эга» (31-модда), деб қатъий белгилаб қўйилган. Бу юртимизда турли дин ва конфессиялар вакилларининг тинч-тотув, ўзаро ишонч ва ҳурмат асосида яшашини таъминламоқда. Диний эркинлик ҳақида сўз юритар эканмиз, юртимизда 16 диний конфессия вакиллари бағрикенглик тамойили асосида аҳил-иноқ яшаётганини алоҳида таъкидлаш зарур. Улар Ватанимиз мустақиллигини мустаҳкамлаш, сиёсий, ижтимоий, иқтисодий барқарорликни таъминлаш йўлида ҳамжиҳат фаолият юритмоқда.\nКўп миллатли Ўзбекистонда турли диний эътиқод вакиллари ўртасидаги ҳамжиҳатлик ҳуқуқий жиҳатдан мустаҳкамлаб қўйилган. Бу Конституциямизнинг “Ўзбекистон Республикасида барча фуқаролар бир хил ҳуқуқ ва эркинликларга эга бўлиб, жинси, ирқи, миллати, тили, дини, ижтимоий келиб чиқиши, эътиқоди, шахсий ва ижтимоий мавқеидан қатъи назар, қонун олдида тенгдирлар”, дейилган 18-моддасида ўз ифодасини топган.\nЎзбекистон дунёвий давлат бўлиб, дин давлатдан ажратилган. Виждон эркинлигининг кафолатлари Ўзбекистон Республикасининг Конституциясида, “Виждон эркинлиги ва диний ташкилотлар тўғрисида”ги қонунида баён этилган. Ўзбекистонда дин ва диний дунёқараш дунёвий турмуш тарзи ва дунёвий тафаккур билан ёнма-ён ривожланиб келмоқда.\nБош қомусимизнинг 45-моддасида “Вояга етмаганлар, меҳнатга лаёқатсизлар ва ёлғиз кексаларнинг ҳуқуқлари давлат ҳимоясидадир”, деб белгиланган. Муқаддас динимиз ҳам инсонни азизу мукаррам зот сифатида эъзозлайди. Одамлар дин ва эътиқодда бир-бирларидан фарқ қилсалар-да, асосий қонунимизга кўра, ўзаро меҳр-шафқат, дўстлик ва ҳамжиҳатлик ришталарини мустаҳкамлашда барча баробардир. Асрлар давомида аждодлардан авлодларга ўтиб келаётган ва дунёнинг ҳеч бир бурчагида такрорланмайдиган бундай юксак инсоний фазилатлар, муносабатларнинг Асосий қонунимизда ҳам акс этгани таҳсинга сазовордир. Шунингдек, оила насл-насабни сақлаш, жамиятнинг маънавий ҳолатини яхшилашда асосий омил, дея эътироф этилиб, ХIV боб оила муносабатларига бағишлангани ҳам барчага ибрат бўларли жиҳатдир.\nМухтасар айтганда, Қомусимизда кафолатлаб қўйилган дину диёнат эркинлиги, инсоний ғамхўрликлар, турмушимиз фаровонлиги, тинчлик-осойишталик учун шукроналар келтиришимиз муқаддас бурчимиздир. Зеро, бу билан Аллоҳнинг “Шукр этсаларингиз, албатта зиёда этаман” деган чақириғига мувофиқ йўл тутган бўламиз.\nТошкентда «Хизб-ут Тахрир»нинг яширин гуруҳи топилди


«Челси» сардори Сесар Аспиликуэта АПЛ 10-тури доирасидаги «Тоттенҳэм»га қарши учрашувдан олдин ўз фикрларини билдирди.\n«Тоттенҳэм»га қарши ўйин «Стэмфорд Бриж»да ҳар доим ўзгача атмосфера ярата олган. Бу сафарги ўйинда мухлисларимиз ўйингоҳда бўлишмаса-да, уларнинг қўллаб-қувватлашларини ҳис қиламиз. Умид қиламанки, бу рақибни уйда мағлуб этиш борасидаги анъанамизни давом эттира оламиз. «Челси» «Тоттенҳэм»га қарши ўйинда Лондоннинг энг яхши клуби эканлигини кўрсатишга интилади», — дейди Аспиликуэту The Telegraph’га.\nМаълумот учун, АПЛ турнир жадвалида «Тоттенҳэм» 20 очко билан 1-ўринда бораётган бўлса, «Челси» 18 очко билан 3-ўриндан жой олган.


617 Ўқиш режими + -\nМутахассисларнинг фикрича, ўйинчоқ нафақат болани овунтиришга, балки жисмоний ва маънавий камолотига, асаб фаолияти, тафаккурининг шаклланишига ҳам хизмат қилади. Шу боис ўйинчоқларнинг нафислиги, тоза маҳсулотдан тайёрланганлиги, маънавий таъсирига алоҳида эътибор қаратиш муҳим аҳамиятга эга.\nЎйинчоқларни боланинг ёшига мос тарзда танлаш муҳимдир. Бола улғайиб боргани сайин мураккаброқ бўлган, ақлни чархлайдиган бошқотирма шаклидаги ўйинчоқлар танланади.\nШифокорларнинг фикрича, ҳар бир ота-она фарзандига ўйинчоқ танлаётганида унинг сифатига, қандай материалдан тайёрланганига, ёшига мос келишига алоҳида эътибор қаратиши жуда муҳим. Чунки таркибида соғлиқ учун зарарли элементлар мавжуд ўйинчоқлар ҳам йўқ эмас.\nОммавий ахборот воситалари тарқатган хабарларга қараганда, ҳозир дунё бўйича қўғирчоқларнинг ярмидан кўпроғи Хитойда ишлаб чиқарилади. 2008 йилда маҳсулотлари текширувдан ўтказилган уч мингта ўйинчоқ ишлаб чиқариш корхонасидан олти юзтасининг лицензияси олиб қўйилган. Чунки мазкур корхоналарда болалар соғлиғи учун зарарли, сифатсиз ўйинчоқлар ишлаб чиқарилаётгани аниқланган. Жумладан, «Маttеl» компаниясида тайёрланган айрим қўғирчоқлар таркибидан қўрғошин моддаси топилган.\n2008 йилда Россияда сотилаётган 266 минг хил ўйинчоқ текширилганида йигирма фоизи сифатсизлиги ва санитария меёрпарига тўғри келмаслиги аниқланган. Улардан ўткир деталлар ва бошқа заҳарли моддалар топилган. Бундай моддалар, асосан, ўйинчоқлар бўялган ранглардан чиққан. Болаларнинг бундай ўйинчоқлардан заҳарланиш ҳолатлари кузатилган. Шу жиҳатдан мамлакатимизда фарзандларимизни ҳар жиҳатдан зарарсиз ўйинчоқлар билан таъминлашга, кутилмаган кўнгилсизликларни бартараф этиш мақсадида хориждан келтирилаётган ўйинчоқлар сифати ва хавфсизлигига алоҳида эътибор қаратилмокда. Ҳар хил пиротехника воситалари –«ўйинчоқлар»нинг мамлакатимизга олиб кирилишига бутунлай чек қўйилган. Мамлакатимизга импорт қилинаётган ўйинчоқлар, аввало, божхона масканларида доимий фаолият юритувчи санитария хизматлари назоратидан ўтказилиши ва кейин сотувга чиқарилиши истеъмолчиларни сифатли маҳсулотлар билан таъминлашга хизмат қилмокда.\nШунингде,к компьютерлаштирилган ўйинлар фарзандларимиз учун бугун янгилик эмас. Бундай ўйинлар уларнинг билими, тафаккурининг бойишига хизмат қилиши табиий, албатта. Аммо баъзи ўйинлар болаларнинг ақлий ривожланишига, фикрлашига, қолаверса, соғлиғига салбий таъсир кўрсатиши ҳам мумкин. Айрим ҳолларда болалар, ҳатто катталарни ҳам саросимага соладиган, шиддатли жанглар, ваҳимали отишмалар билан кечадиган ўйинларни ўйнаши ҳам сир эмас. Психологларнинг хулосаларига кўра, бундай ўйин ва мультфильмлар, қолаверса, қилич, камон, ҳарбий қуроллар, ҳар хил пиротехник ўйинчоқлар болада қўпол хатти-ҳаракатлар, жаҳлдорлик, асабийлик ҳолатлари пайдо бўлишига олиб келади. Бироқ ҳамма ҳам бундай ўйин ва ўйинчоқлар фарзандининг қизиқиши ва тарбиясига қандай таъсир кўрсатаётганига эътибор бермайди.\nАрзимасдек туюлган бу каби ҳолатлар фарзанднинг мурғак тасаввурига сингади ва кийиниши, юриш-туришига, тарбиясига аста-секин таъсир кўрсата бошлайди. Мард ва жасур миллий қаҳрамонларимиз, болаларни яхшиликка, эзгуликка, теран фикрлашга ундайдиган қанчадан-қанча эртак ва афсоналаримиз бўла туриб, фарзандларимиз бундай ўйинларга берилиб кетаётганликларига эътиборсиз қараб бўлмайди.\nАйни пайтда юртимизда урф-одат ва анъаналаримиз, миллий қаҳрамонларимизнинг ўзига хос феъл-атвори акс этган қўғирчоқлар ишлаб чиқаришга, қўғирчоқсоз хунармандлар учун қулай шароит яратишга апоҳида эътибор қаратилмокда. Ҳунармандларимиз яратган Барчиной, Хоразм гўзали, Етти гўзал каби қўғирчоқлар, аввало, юқори сифати, қолаверса, ёшларимизни миллий урф-одатларга, қадриятларимизга ҳурмат руҳида тарбиялашга хизмат қилиши билан ҳам аҳамиятлидир. Тошкентлик дизайнер Насиба Аҳмедова ана шундай маҳоратли уста-ҳунармандлардан. Унинг ижод намуналари – Алпомиш, Келин, Раққоса, Машраб каби ибратли қаҳрамонлар, халқимизнинг бой ва бетакрор дунёсини акс эттирадиган ўзбекона қўғирчоқлар бугунги кунда АҚШ, Франция, Англия, Россия, Украина каби кўплаб давлатлардаги машҳур санъат музейларида сақланмокда.\n— Қўғирчоқларнинг ҳар бир деталида – тақинчоғи, либоси, юз кўринишларида миллийлик акс этиб туришига алоҳида эътибор қаратамиз, – дейди Н. Аҳмедова. – Шу боис уларни «кийинтиришда» атлас, адрас, беқасам, олача, парча, сатин сингари миллий матоларимиздан кенг фойдаланишга ҳаракат қиламиз. Айни пайтда замонавий кўринишдаги қўғирчоқларимизда ҳам халқимизнинг маънавий руҳини акс эттириш биз, уста-ҳунармандларнинг вазифасидир.\nГўзал Сатторова ЎзА мухбири («Hayot»)\nБританиялик ўқитувчилар – ўғил ва қизларнинг айрим ҳолда ўқиши тарафдори\nҚуръони Каримни ўқиб ўрганиш ва унга амал қилиш олий саодатдир. Бу саодатга эришиш учун энг биринчи босқич Қуръони каримни тўғри ўқиш қоидаларини ўзлаштириш давоми...\n10:11 / 28.02.2017 2690\nЧин мўминлик аҳилликдир «Бугун биз бошимиздан кечираётган нотинч ва таҳликали замонда турли минтақаларда, ёнатрофимизда қарамақаршилик ва қонли тўқнашувлар давоми...\n09:19 / 18.03.2017 2124\nСафар ойи ҳижрийқамарий тақвим бўйича йилнинг иккинчи ойидир. Одатда, бу ой яқинлашиши билан кишилар орасида турли саволлар кўпая боради. Сафар ойида сафар қилиб давоми...\n11:32 / 17.03.2017 6794


Энди тадбиркордан муҳр босиш талаб этилмайди » JIZZAXCITY.UZ - Жиззах ахборот портали\nЖиззах ахборот портали » Янгиликлар » Энди тадбиркордан муҳр босиш талаб этилмайди\nТарихий манбаларда қайд этилишича, Бобурийлар даврида подшоҳ буйруқлари махсус фармонларда қайд этилиб, “Фармони олий” деб аталган. Фармонларга қўйиладиган муҳрлар 5 хил бўлиб, турли мақсадларда фойдаланилар эди. Улардан биринчиси амир ва бекларга ҳамда аркони давлатга унвонлар бериш, лавозимларга тайинлаш, мукофотлаш ҳақидаги ҳужжатларга қўйилган. Иккинчиси эса хорижий давлатлар раҳбарларига ёзилган хатлар ва бошқа дипломатик ҳужжатларга қўйилган. Учинчи муҳр адлия ишлари борасидаги ҳужжатларга босилган бўлса, тўртинчиси сарой маъмурияти бўлимларига тегишли ҳужжатларга ва охиргиси унчалик муҳим бўлмаган ҳужжатларга қўйилган экан.\nБугунги кунгача ҳам муҳр тарихдагидан фарқ қилмаган тарзда тегишли ташкилот ёки юридик шахсларнинг, тадбиркорларнинг ҳужжатларни тасдиқловчи энг муҳим воситаси саналади. Ушбу муҳр билан ҳужжатлар тасдиқланган, шартномалар расмийлаштирилган.\nХуллас, яқин-яқингача бу ҳолат табиий жараёнга айланиб улгарган эди. Тадбиркору фермерлар барча ҳужжатларни муҳр билан тасдиқлашга мажбур бўлган. Хаттоки, тадбиркорнинг иши тушиб борган давлат идорасими, қатор ташкилотлар ҳам улардан муҳр босилган ҳужжат талаб этарди.\nЎзбекистон Республикаси Президентининг 2019 йил 5 февралдаги “Жаҳон банки ва Халқаро молия корпорациясининг “Бизнес юритиш” йиллик ҳисоботида Ўзбекистон Республикасининг рейтингини яхшилашга доир қўшимча чора-тадбирлар тўғрисида”ги ПҚ-4160-сонли қарори ҳамда Вазирлар Маҳкамасининг 2019 йил 10 августдаги “Ўзбекистон Республикаси Ҳукуматининг айрим қарорларига ўзгартириш ва қўшимчалар киритиш тўғрисида”ги 661-сонли қарорларига мувофиқ, давлат органлари ва бошқа ташкилотлар томонидан тадбиркорлик субъектларидан ҳужжатларга муҳр босилиши ёки ҳужжатларни муҳр билан тасдиқланишини талаб қилиш бекор қилинди.\n- Эндиликда тадбиркорлар банк ва бошқа молиявий ҳужжатларга, рухсатнома олиш учун бериладиган ариза шаклларига муҳр босиши мажбурий эмас, - дейди ДХА Жиззах вилоят бошқармаси юрисконсульти Элёр Урдушев. - Шунингдек, давлат идораларининг тадбиркорлик субъектларидан ҳужжатларга муҳр қўйишни талаб қилиши тақиқланади.\nМазкур қарорнинг асосий мақсади ҳам тадбиркорларнинг вақтдан унумли фойдаланиши, сарсонгарчиликларнинг олдини олишга қаратилган бўлиб, бу борада давлат органлари зиммасига ҳам катта масъулият юкланди.\nБир қараганда оддий бир ҳолатдек кўринган муҳр босиш ортида йўқотилаётган вақт, асаббузарлигу ортиқча муаммолар пайдо бўлиши ҳеч гапмас. Буни эса бошидан ўтказган тадбиркорлар билади..! Янги тартиб эса тадбиркорлик субъектлари учун ўзига хос имконият бўлиши кутилмоқда.


футбол бўйича Испания чемпионатининг 10-турдаги «Барселона» ва «Реал Мадрид» ўртасидаги учрашув Каталония пойтахтидаги норозилик намойишлари ...\nолдиндан ўйланган қандайдир комбинациялар кўзга ташланмади. Аксинча, футболчиларимизнинг маҳорати эвазигагина муваффақият қозона олдик. Улар ... эвазигагина муваффақият қозона олдик. Улар шунчаки ўзлари билган футболни намойиш қилдилар, яъни ҳеч қандай кўрсатма асосида эмас, балки ...\nбилан бирга-бир вазиятга чиқариб юборди. Элдорнинг сўнгги голи кўча футболини эслатиб юборди — у дарвозабонни алдаб ўтди ва бўм-бўш дарвозага ...\nҳақидаги фикри билан бошланди. — Барчани ғалаба билан табриклайман. футболчиларда бироз ҳаяжон сезилди, чунки ўйин аҳамияти юқори эди. Аммо ... олиб қолиб, уни қийнамасликка қарор қилдим. — Майдон марказида футболчиларнинг тизимли ўйинини кўрмадик. Қанотлардан тўпни узатиш сизнинг ...\nҳам Қодирқуловни майдонга туширишни туш кўрмаган бўларди. Билакс, бу футболчининг номини ёддан билмаса ҳам керак. Худди терма жамоанинг аксарият ...


Шавкат Мирзиёев Тошкент вилоятида саноатни ривожлантириш...\n26.06.2019 22:14 0 1927\n7 июнь куни бўлиб ўтган йиғилишда шу борадаги ишлар Андижон вилояти мисолида таҳлил қилинган эди. Бу гал Тошкент вилоятидаги мавжуд салоҳият ва ундан самарали фойдаланиш масалалари муҳокама қилинди.\nТошкент вилояти хорижий инвестицияларни жалб қилиш учун энг қулай ҳудуд. Барча шаҳар ва туманларда етарли электр энергияси захираси мавжуд. Асосий истеъмол бозорларига маҳсулот етказиб берадиган йўл инфратузилмаси ҳам яхши ривожланган.\nЛекин вилоятда аҳоли жон бошига истеъмол товарлари ишлаб чиқариш ҳажми республика бўйича ўртача кўрсаткичдан 2-3 баробар кам. Вилоят саноатида ҳудудий корхоналар улуши атиги 15 фоизни ташкил этади. Бўка, Оққўрғон, Оҳангарон, Паркент, Пискент, Қуйичирчиқ каби туманларда саноат анчайин орқада қолган.\nЖорий ой бошида давлатимиз раҳбарининг Тошкент вилоятига ташрифи давомида 2019-2020 йилларда амалга ошириладиган 40 триллион 300 миллиард сўмлик 800 га яқин лойиҳадан иборат дастур ишлаб чиқилган эди. Шундан 300 дан зиёди саноат соҳасидадир.\nШунингдек, бу борада резервлар кўплигидан келиб чиқиб, Ҳудудлар саноатини комплекс ривожлантириш бўйича ишчи гуруҳ томонидан яна 310 та қўшимча лойиҳа шакллантирилди.\nЙиғилишда мазкур саноат лойиҳалари тақдимоти ўтказилди. Унга кўра, июнь ойи бошида тасдиқланган Дастур билан биргаликда вилоятда 2019-2022 йилларда умумий қиймати қарийб 51 триллион сўм бўлган 636 та лойиҳани амалга ошириш режалаштирилган.\nУшбу лойиҳалар доирасида 4,2 миллиард доллар тўғридан-тўғри хорижий инвестицияларни ўзлаштириш орқали саноат маҳсулоти ишлаб чиқариш ҳажмини қарийб 2, аҳоли даромадларини 2,1 баробар ошириш кўзда тутилган. Бу 51 мингдан ортиқ доимий иш жойи ташкил этиш имконини беради.\nЙиғилишда ҳар бир лойиҳа тармоқлар, шаҳар ва туманлар, тижорат банклари кесимида кўриб чиқилди. Мутасаддиларга ушбу саноат лойиҳалари бўйича режа жадвалларини тасдиқлаб, уларни ўз муддатида ишга тушириш бўйича топшириқлар берилди.\nМуҳим жиҳати шундаки, вилоят саноатини ривожлантириш бўйича таклиф этилган лойиҳаларнинг 60 фоизи инфратузилмаси мавжуд, лекин бўш турган объектлар ва ер майдонларига жойлаштирилди.\nМасалан, биргина Янгийўл туманида 250 гектар ер ва 350 минг квадрат метр майдонга эга бинолар, Янгийўл шаҳрида 64 гектар ер ва 136 минг квадрат метр иншоотлар бўш тургани аниқланган.\nПрезидент бундай объектларни қуруқ ушлаб туриш фойда эмас, зарар келтираётгани, уларни ишга солиб, одамларга иш ўрни ва даромад манбаи яратиш кераклигини таъкидлади.\nДавлат активларини бошқариш агентлигига тегишли вазирлик ва хўжалик бирлашмалари билан биргаликда республика бўйича самарасиз фойдаланилаётган барча бино ва ер майдонларини хатловдан ўтказиб, бўшайдиганларини тадбиркорларга аукцион орқали сотиш, инвестиция мажбуриятлари билан ноль қийматда бериш ёки улар негизида кичик саноат зоналари ташкил этиш вазифаси қўйилди.\nХусусийлаштирилган объектларни самарали ишлатиш борасида мулк эгаларида айрим муаммолар борлиги қайд этилиб, уларни ҳал қилиш бўйича тадбиркорларга кўмаклашиш зарурлиги таъкидланди.\nВидеоселекторда эркин иқтисодий зоналар ва кичик саноат зоналари салоҳиятидан унумли фойдаланиш масаласи ҳам атрофлича муҳокама қилинди.\nМамлакатимизда жами 21 та эркин иқтисодий зона ва 150 та кичик саноат зонаси ташкил этилган бўлиб, уларнинг ҳудудида қарийб 1 минг 700 та кичик корхона фаолият юритмоқда. Лекин айрим корхоналар муҳандислик-коммуникация тармоқлари билан етарлича таъминланмаган эди.\nЎзбекистон Республикаси Президентининг жорий йил 21 июнда қабул қилинган «Кичик саноат зоналари фаолиятини мувофиқлаштириш ва бошқаришни янада такомиллаштириш чора-тадбирлари тўғрисида»ги қарорида мазкур жойлардаги шароитларни яхшилаш, мавжуд камчиликларни ҳал этиш йўллари белгилаб берилди.\nБу барча ҳудудлардаги, жумладан, Тошкент вилоятидаги кичик саноат зоналари учун ҳам айни муддао бўлди. Бундан фойдаланиб, вилоятда саноатни изчил ривожлантириш, бўш объектлар негизида янги қувватларни ишга тушириш бўйича вазифалар белгилаб олинди.\nМутасаддиларга шу тизим асосида Қорақалпоғистон Республикаси ва вилоятларда саноатни ривожлантириш бўйича қўшимча лойиҳаларни шакллантириш бўйича топшириқ берилди.\nШавкат Мирзиёев Тошкент вилояти\nЖамият бугун, 10:21


Марсда қайнаётган сув топилди\n12:29 / 03.05.2016\nНант университети физикларининг Nature Geoscience журналида эълон қилинган янги тадқиқотлари натижаларига кўра, Марс сайёраси юзасининг рельефида қайд этилган ўзгаришлар атмосферанинг паст босимида қайнаётган суюқ сув оқимлари туфайли вужудга келаётган бўлиши мумкин. Бундай оқимлар баҳор мавсумидаги музликлар эриши вақтида пайдо бўлади.\nҲавонинг паст босимида сув суюқ ҳолатда кўп муддат сақланиб туролмайди, у музга айланиши мумкин ёки парланиб кетади. Шу боисдан ҳам, суюқ ҳолатдаги сув Марсда жуда ноёб ҳодисадир. Бироқ, тадқиқотчиларнинг тахмин қилишларича, ёз мавсумида Марс тепаликларида пайдо бўлувчи ғаройиб чизиқлар айнан суюқ сув сабабли пайдо бўлади.\nАммо, олимлар биргина саволга жавоб топа олишганича йўқ: даврий шўр сув оқимлари қандай қилиб сайёра ландшафти геологиясини ўзгартириб юбормоқда?\nТадқиқотчилар Марс шароитларига яқинлаштирилган махсус хонада бир нечта лаборатория тажрибалари ўтказишган. Олимлар эриётган сувнинг сочилиб ётган қум кенгликларида қандай ҳаракат қилишини кузатишган. Физиклар, тепалик чўққисига муз парчасини қўйиб, унинг эриши вақтида Ер ва Марс шароитларида нималар содир бўлишини ўрганишган.\nСув Ер атмосферасида тепалик юзасини бироз ўзгартира олган, холос. Аммо, Марснинг паст босимли ҳаво шароитида сув оқими қум оралиқларига сингиб, буғланиши натижасида қум доналарини кўтарган ва шу билан тепалик ёнбағирлари шаклини ўзгартириб юборган. Бу жараён Марсда кузатиладиган ҳолатларни ёдга солади. Шунга кўра, айтиш мумкинки, Қизил сайёрада аслида ҳам шу каби ҳодиса рўй беради.\nЭслатиб ўтамиз, 2015 йилда NASA ва Жоржия Технология институти олимлари ҳамкорликда Марсда суюқ сув борлигини аниқлашган эди. Сайёра юзасида спектрал тадқиқот ўтказилиши натижасида Марс юзасида қора доғлар пайдо бўлишига хлор кислотаси билан тўйинган сув сабаб экани айтилган эди.


Қозоғистон президенти тиббиёт суғуртаси жамғармаси ва «СК-Фармация» раҳбарларини ишдан бўшатишга кўрсатма берди\nҚозоғистон президенти Қасим-Жомарт Тоқаев ҳукуматнинг кенгайтирилган мажлисида Ижтимоий Тиббиёт суғуртаси ва дори воситалари ягона дистрибьютори «СК-Фармация» раҳбарларини ишдан бўшатишга “кўрсатма берди”, дея хабар беради Оқ ўрда матбуот хизмати.\nМажлис тўғридан тўғри трансляция қилинмади, президент матбуот хизматининг twitter-аккаунти мунтазам равишда қисқа хабарларни бериб турибди.\n«Суриштирув ўтказиш, юзага келган мураккабликлар учун айбдорларни жазога тортиш керак. Ижтимоий Тиббиёт суғуртаси ва дори воситалари ягона дистрибьютори «СК-Фармация» раҳбарларини ишдан бўшатиш ёки тергов олиб бориш керак», – дея баёнот берди, дея хабар беради Twitter’да Оқ ўрда матбуот хизмати.\nТоқаевнинг баёнотига қараганда, Соғлиқни сақлаш вазирлиги “жиддий хатоларга йўл қўйди”, айрим ҳокимлар ўз вазифаларини етарлича бажармадилар, ҳукумат уларни назорат қила олмади. Худди шу каби фикрларни Тоқаев кўплаб Қозоғистон фуқароларининг шифохоналарга ётқизиш инкор қилинаётгани, шифохоналарда жойлар ва дорихоналарда дорилар етишмаётгани борасидаги норозиликлари фонида 8 июль куни телевизион мурожаатида айтиб ўтган эди.\nТоқаевнинг айтишича, Соғлиқни сақлаш вазирлигининг аввалги раҳбарияти пандемияга қарши курашга етарлича тайёргарлик кўра олмаган, «улар томонидан илгари сурилган прогнозлар хато эди».\nБугунги мажлисда Тоқаев баёнот бериб, республика бюджетидаги 2020 йилги даромадлардаги йўқотишлар 1,7 триллион тенге (тўрт миллиард доллардан кўп) бўлиши кутилмоқда, бюджет барқарлиги Миллий фонддан трансфертлар ҳисобига таъмиинланади, деди. Бу йил Миллий фондан трансферт ҳисоби 4,7 триллион тенге (11 миллиард доллардан кўп) оширилади.\nҚароргоҳи АҚШда бўлган Жон Хопкинс Университети маълумотига кўра, 54 747 та касаллик қайд қилинган Қозоғистон беморлар сони бўйича жаҳонда 31-ўрини эгалаб турибди. Шу ойда Соғлиқни сақлаш вазирлиги мамлакатда беморлар сони янада кўпроқ бўлиши мумкинлигини тан олди. Сўнги ҳафталарда кунлик касаликка чалиниш антирекорддан бир неча бор ошиб кетди, аслида ўтказилган тестларда ўсиш томонга ўзгаришлар кўзга ташланмаган эди.


22 октябр 2021, Тошкент вақти: 15:48\nКўзи ожиз Зиёдулла ака Сариосиё электр тармоғига электр йўқлигидан шикоят қилиб, "Сизга чироқ нима керак?", деган жавобни олганини айтади.\n“Кўзи ожизга чироқ нимага керак?”\nСурхондарёнинг Сариосиё тумани Охунбобоев ширкат хўжалигида яшовчи Зиёдулла ака чироқ муаммоси ҳақида гапирди. Кўзи ожиз бўлган Зиёдулла "Эркин микрофон"га қўнғироқ қилишдан аввал, бу муаммо юзасида Сариосиё тумани электр таъминоти бўлимига мурожаат қилган. Лекин элект йўқлигидан "зерикиб ўтирган" Сариосиё электрчилари мени масҳара қилишди, дейди Зиёдулла ака.\n- Свет ҳақида гаплашмоқчи эдимда. Охирги пайтларда свет ҳам муаммо бўлиб қолди. Свет худди бир ўйиндай бўлаяптида. Мана ҳозирку ëниқ, лекин бешинчи-олтинчи марта ўчиб ëнаяпти. Ҳар куни кечқурун соат 17.30дан 20.30гача йўқ. На овқат еб бўлади, на телевизордан бирор ахборот эшитиб бўлади. Президентимизнинг нутқларини ҳам эшитиб бўлмайди, бошқа жаҳондаги янгиликларни ҳам эшитиб бўлмайди. Нима учун шундайлигини билмоқчи эдим.\nОзодлик: Свет билан боғлиқ ҳолат олдин яхши эдию, ҳозир шунақа бўлиб қолдими?\n- Ëз пайтида пахта экиладида энди, насослар ишлаб турган ҳолатда яхши эди. Қиш киргандан кейин шундай бўлаяпти. Айтаяпманку худди ўйин қилаëтгандайда. Одамлар сувга кўп очередда туради. Мактаблар бор. Улар компютер билан жиҳозланган. Энг ëмон жойи овқат ейиш пайтида ўчиради. Мана қариялар бор. Соғ одамлар ҳам, катта одамлар ҳам овқат пайти свет ўчирилса, қандай қилиб овқатни ейди? Эрталаб соат 5дан 7гача ëнади, 7дан 9гача ўчади. Менинг кўзим ожиз бўлса ҳам янгилик эшитишим керакку. Бир марта мурожаат қилсам, “Сизга свет нимага керак?” деб таҳқирлашди.\nОзодлик: Кўзингиз яхши кўрмайдими?\n- Менинг кўзим умуман кўрмайди. Биринчи гуруҳ ногирониман. У энди кўзимга қараб гапираяпти. Менга ҳам свет керак. Телевизор эшита олмайман. Радиолар бор хитойники. Олдин иккита батарея 1000 сўм бўларди, ҳозир биттаси 1000 сўм, дейди Сурхондарёнинг Сариосиё тумани Охунбобоев ширкат хўжалигидан қўнғироқ қилган Зиёдулла ака.\nЧойдарида газ йўқ!\nҚашқадарёнинг Яккабоғ тумани Абдураззоқ Холиқов ширкат хўжалиги, Чойдари қишлоғида яшовчи Рўзимурод Мелиев эса, қишлоқ аҳли газ тақчиллигидан қийналиб яшаётганини айтади.\n- Бизлар 2000 йилда газ ўтказган эдик. 2008 йилда счëтчикларимизни лабораторияга ўтказиб келдик. Шундан бу ëғига бизнинг счëтчикларимизни қўйгани йўқ. Бизга газ юборади, напор йўқ. Бош томон ëқади, охир томон ëқмайди. Шунга бир ҳафта-саккиз кун газ бўлади, бошқа пайти йўқ. Биздан счëтчиксиз ойига 17-18 минг сўмдан газ учун ҳақ олаяпти. Газ ўтказилганда ҳамма харажатлар бизнинг чўнтагимиздан бўлган. Бола-чақамизга едирмай-ичирмай ўтказганмиз. Район ҳам, райгаз ҳам бизга ëрдам бергани йўқ. Ҳозир ҳам биздан сўрамасдан нима қилса қилиб ëтибди. Бизга газ ҳам йўқ, бошқа ҳам йўқ. 920 хўжаликка газ ўтган. Ўзи 1600та хўжалигимиз бор. Бунга биров қулоқ ҳам солмайди. На қишлоқ советимиз, на ҳоким, на район. Ҳамма ерга борганмиз. Юқорига чиққанимиз йўқ, лекин чиққанимиз билан фойдаси йўқ. Отангга бор, онангга бор бўлаяптида, дейди яккабоғлик суҳбатдошимиз.\nЧойдарида газ бўлади!\nРўзимурод ака кўтарган муаммо юзасидан Қашқадарёнинг Яккабоғ тумани газ таъминоти ташкилоти раҳбари Жўра Оқмирзаев билан боғландик.\nОзодлик: Менинг исмим Меҳрибон. Жўра ака, мен Озодлик радиосидан қўнғироқ қилаëтган эдим.\nОзодлик: Раҳмат. Қўнғироқ қилаëтганимнинг сабаби Яккабоғ тумани, Абдураззоқ Холиқов жамоа хўжалиги, Чойдари қишлоғидан фуқаролар бизга мурожаат қилиб, табиий газ муаммосидан қийналишаëтгани ҳақида гапиришди. Нимага бу қишлоқда табиий газдан бунақа муаммо бўлаяпти?\n- Пул тўламаганларнинг муаммоси.\n- Битта нарсада опа. Мана Бош вазир ўринбосарининг топшириғига асосан, мен ҳозир ташқарида эдимда, жами 900тага яқин хонадон газлашган Чойдари қишлоғида. Ўшанинг 50 фоизига қиш пайтида табиий газ етиб бориши қийин бўлган ҳолатлар бор.\n- Яккабоғ, Шаҳрисабз, Китоб районлари қиш вақтида газ етиб келиши қийин бўлган ҳудудлар ҳисобланади тоғли ҳудудлар бўлгани учун.\nОзодлик: Шуни бартараф қилишнинг имкони йўқми?\n- Мана ҳозир ҳукумат томонидан Шўртандан Шаҳрисабз, Яккабоққа қараб иккинчи линия тортиб келинаяпти. Бу йил лойҳа ишлари бажарилиб, иш бошланди. Менда аниқ маълумот йўқ эди. 10-15 километр монтаж ишлар бажарилди.\nОзодлик: Қачонга битиши мумкин бу лойиҳа?\n- У қирқ неччи километрда. Уселенний ишлаяпти. Битказса, декабрнинг охиригача балки бўлиб қолар. Иш битиб қолса, Китоб, Шаҳрисабз, Яккабоққа магистрал трубадан етиб келаëтган газ, аҳоли кўпда бу ерда газ етиб бориши қийин бўлган ҳудудлар, ўшани ҳисобга олиб, давлат бу йил лойиҳалаштирилиб, режага киритилган Ўзтрансгаз акционерлик компаниясининг маблағи ҳисобидан.\nОзодлик: Агар бу лойиҳа декабр охиригача амалга ошса, Чойдари қишлоғида табиий газ муаммосидан қийналаëтган аҳоли муаммоси ҳал бўлиши мумкинми?\n- Нафақат Чойдари, Китоб, Шаҳрисабз, Яккабоғ районларидаги аҳолининг ҳаммасида нормаллашади.\nОзодлик: Демак, муаммо бартараф бўлади.\n- Бартараф бўлади опажон!,- дейди Яккабоғ тумани газ таъминоти ташкилоти раҳбари Жўра Оқмирзаев.\n“Қозоғистон ҳудудидан ўтишга қўрқамиз”\nШу кунларда Россияда меҳнат қилаётган аксар меҳнат муҳожирлари Ўзбекистонга қайтишмоқда. Ҳозирда Россияда меҳнат қилаётган, асли Фарғонанинг Боғдод туманидан бўлган Олимжон ака ҳам яқинда уйига қайтиш ниятида. Поездда қайтишни ният қилаётган Олимжон ака қозоқ чегарачилари ўзбек мардикорларининг бор-йўғини талаётгани боис, Қозоғистон ҳудудидан ўтишга юраги бетламаётганини айтади.\n- Қозоғистонда поездда борди-келди жуда нима бўлиб кетаяптида. Сумкаларимизни титиб пул сўраяпти. “Пул берасан. Бўлмаса поезддан тушириб қолдираман” деяпти. Жуда қийин бориб келаяпмизда. Кетишим керак, шунга ўйланиб турибман. Кирди-чиқдига печат босмаяпти. Специално қилаяптида. 50 рублдан берасан деяпти. Пул йўқ эди, печат бостира олмадик. Кетишимизда билмайман нима бўлади. Пул берасан, печат босаман деган закон йўқку. Милициялар поездга текширгани чиққанда айтади. “50 рублдан йиғинглар. Печат ураман. Бўлмаса йўқ” дейди. Келишимизда битта вагонга умуман урмади.\nОзодлик: Қайси давлатнинг чегарачиларини айтаяпсиз?\n- Қозоғистонники. Таможняси борку. Қозоққа киришда печат бор. Россияга чиқишда печат йўқ. Пули борлар бостирди печат. Пулимиз йўқ эди бизнинг. Биз бостира олмадик. Кетишда нима бўлади билмаймиз, дейди Россияда меҳнат қилаётган, асли Фарғонанинг Боғдод туманидан бўлган Олимжон ака.


Ижтимоий тармоқлардаги М.Акбарованинг видеомурожаатига бош прокуратура муносабат билдирди\n12 Ноя 2019 1255\nБош прокуратура томонидан интернет ижтимоий тармоқларида фуқаро М.Акбарова томонидан эълон қилинган видеомурожаат ўрганилди.\nУнга кўра, М.Акбарова ҳуқуқни муҳофаза қилувчи органлардан прокуратура ходими Рахматуллаев Шавкат Шерматовичдан 19 минг АҚШ доллари миқдордаги пулларини қайтариб олиб беришликни сўраган.\nШунингдек, Бош прокуратуранинг аралашуви билан жорий йилнинг апрель ойида қарздордан ундирувчи М.Акбарованинг талабига асосан 13 минг АҚШ доллари ҳозирги кундаги давлат курси бўйича ҳисобланиб, илгари қопланган 13,8 млн. сўмдан қолган 96 млн. сўм пул маблағлари ундирилиб, ундирувчи М.Акбаровага тилхат асосида топширилган ва ижро ҳужжати ижроси амалда тўлиқ таминланган.


29 октябр 2020, Тошкент вақти: 01:07\nНукусдаги мажбурий меҳнат мониторинги билан шуғулланувчи "Чироқ" нодавлат ташкилоти фаоллари.\nCotton Campaign коалицияси Нукус шаҳрида Қорақалпоғистонда мажбурий меҳнат мониторинги билан шуғулланувчи "Чироқ" нодавлат ташкилоти фаолларининг коалиция аъзолари билан учрашишига тўсқинлик қилинганидан таассуф билдирди.\nДунёдаги машҳур 310 савдо брендини бирлаштирган Cotton Campaign делегацияси 27 январь — 6 февраль кунлари Ўзбекистонда бўлиб, маҳаллий ҳуқуқ фаоллари ҳамда ҳукумат расмийлари билан учрашувлар ўтказди.\nЎзбекистонда мажбурий меҳнатни таг-туби билан йўқ қилиш, тизимли ислоҳотлар ва фуқаровий жамият ролини ошириш Cotton Campaign коалицияси қўяётган асосий талаблар - йўл харитасидир.\nCotton Campaign делегацияси таркибида Ўзбекистонда бўлган Ўзбекистон-Германия форуми инсон ҳуқуқлари ташкилоти ходими Линн Швайзфурзнинг Озодликка айтишича, Ўзбекистон ҳукумати йўл харитаси бўйича талабларни бажаришга ваъда берган.\nНукус шаҳридаги "Чироқ" нодавлат ташкилоти раҳбари Азимбой Отаниёзовнинг Озодликка айтишича, 1 февраль куни Cotton Campaign делегацияси билан учрашиши керак бўлган уч нафар фаоли турли баҳоналар билан милиция ва ҳокимликларда кечгача ушлаб турилган:\n- Бир фаолимиз Кегейлидан Нукусга келаётганида машинаси "Постгаи"да тўхтатилган, кейин туман ҳокимлигида кечгача ушлаб турилган, телефонини ҳам олиб қўйишган. Кегейли тумани ҳокимлигидагилар "қаерга боряпсан, ким билан учрашяпсан, нима ҳақда гап бўлади", деб сўроққа тутишган. Яна бир фаолимизни Нукусдаги милиция таянч пунктида "қўшни хонадонда жанжал бўлди, гувоҳсан", деб кечгача ушлаб ўтиришган. Ундан ҳам "нимага боряпсан, ким билан учрашасан" деб сўрашган. Учинчи фаолимиз, Нукусдаги сил касалликлари шифохонасида ишлайди, уни шанба куни, дам олиш куни атайлаб навбатчиликка қўйишган.\n"Чироқ" жамоат ташкилоти 2019 йилги пахта мавсумида мажбурий меҳнат билан боғлиқ йигирмадан ортиқ холатни ўрганган.\nАзимбой Отаниёзовнинг фикрича, айнан шу ҳолатлар гувоҳи бўлган фаолларига Cotton Campaign делегацияси билан учрашишларига монелик қилинган:\n- Масалан, Қўнғирот сода заводида 1300 атрофида одам ишлайди. Улар пахтага чиқиш ё ўринларига одам ёллашга мажбурланган. Бундан ташқари Тўрткўл туманида мактаблар, марказий касалхона ходимлари, шифокор ва ўқитувчилар 2019 йил 5 сентябрдан бошлаб пахтага сафарбар этилган ёки ўринларига мардикор ёллашга мажбур қилинган. Шунга ўхшаган йигирмадан ортиқ ҳолатни ўрганганмиз. Шу маълумот халқаро ташкилотларга етиб бормасин дебми ёки бошқа сабабми, буларни учрашишига йўл қўйилмади.\nОзодлик фаолларнинг уларга тўсқинлик қилингани ҳақидаги иддаоси юзасидан Қорақалпоғистон Ички ишлар вазирлиги ҳамда Вазирлар Маҳкамасидан изоҳ ололмади.\nCotton Campaign делегацияси таркибида Ўзбекистонга сафар қилган Ўзбекистон-Германия форуми ходими Линн Швайзфурз Нукусда "Чироқ" жамоат ташкилотининг айрим фаолларига тўсқинлик қилинганидан таассуф билдирди.\n- Биз Нукусда 12 фаол билан учрашишимиз керак эди. Айримларига жисмоний тўсқинликлар бўлганини ўргандик. Бундан ташқари маҳаллий расмийлар "Чироқ" ташкилотини рўйхатга олишни пайсалга солиб келмоқда. Уларнинг аризаси арзимаган грамматик хатолар сабаб қилиб, рад қилинган. Бир томондан Ўзбекистон ҳукумати мамлакатга келаётган сармоядор ширкатларини ўн дақиқада рўйхатга оламиз дейди, мажбурий меҳнат ёки инсон ҳуқуқлари бўйича ноҳукумат - нодавлат ташкилотлари эса рўйхатга олинишни йиллаб кутишяпти, - дейди Швайзфурс. Ўзбекистон-Германия форуми вакилига кўра, Ўзбекистон ҳукумати мажбурий меҳнатни тугатиш борасида сезиларли ишлар қилган бўлса-да, уни тугатолмагани учун ўзбек пахтасига бўлган юздан ортиқ ширкатнинг бойкоти ўз кучида қолмоқда.\nЎзбекистонда мажбурий меҳнатга қарши қонунлар қабул қилинганига қарамай¸ Қорақалпоғистоннинг Хўжайли туманида ўқитувчи ва шифокорларнинг ҳам маҳаллий ҳокимлар томонидан мажбурий меҳнатга жалб этилгани кузатилди.


Ҳиндистон президенти 24-27 май кунлари Хитойга ташриф уюштиради\n08:55 / 18.05.2016\nҲиндистон президенти Пранаб Мукержи 24-27 май кунларида ХХР раиси Си Цзиньпиннинг таклифига биноат Хитойда расмий ташриф билан бўлади. Бу ҳақда Хитой Ташқи ишлар вазирлигининг расмий вакили Лу Кан маълум қилди.\nҲиндистон бош вазирининг миллий хавфсизлик масалалари бўйича маслаҳатчиси Аждит Довал ХХР бош вазири Ли Кэцян билан Пекинда кечган учрашувида олдиндаги ташриф "икки давлат муносабатларидаги баъзи жиҳатларга ойдинлик киритиши" айтилганди.\nБу Ҳиндистон президенти Мукержининг Хитойга илк ташрифи ҳисобланади. Шу йилнинг 4-5 сентябрь кунлари Ханчжоу шаҳрида G20 учрашуви доирасида Ҳиндистон бош вазири Нарендра Моди Хитойга боради, 15-16 октябрь кунлари эса Ҳиндистоннинг Гоа шаҳрида БРИКС саммити ўтказилади ва унда ХХР раиси Си Цзиньпинь иштирок этади.\nБундан ташқари, 21 июнь кунида Тошкент шаҳридаги ШҲТ саммитида Ҳиндистон ва Покистоннинг ташкилотга қабул қилиниши жараёни тасдиқланиши кутилмоқда. ШҲТ аъзолари айни вақтда Қозоғистон, Қирғизистон, Тожикистон, Туркманистон, Россия, Хитой ва Ўзбекистон ҳисобланади. Афғонистон, Беларусь, Эрон, Мўғулистон, Ҳиндистон ва Покистон эса кузатувчи давлатлар мақомида.


Фарғонада бир кечада 3 та ЙТҲ юз берди. Скутер ва велосипед ҳайдовчилари вафот этди - Daryo\n16:02, 05.06.2021 17900\nФарғонада бир кечада 3 та ЙТҲ юз берди. Скутер ва велосипед ҳайдовчилари вафот этди\n30 май куни Фарғона вилояти Қўқон шаҳри Турон кўчасида пиёда иштирокида йўл-транспорт ҳодисаси содир бўлди. Бу ҳақда «Севимли» телеканалининг «Замон» информацион дастурида маълум қилинди.\nМаълум қилинишича, Cobalt автомобили йўлни белгиланмаган қисмидан кесиб ўтишга уринган вояга етмаган пиёдани уриб юборган. Жабрланувчи турли тан жароҳатлари билан шифохонага етказилган. Ҳозирда беморнинг аҳволи оғир бўлиб, у жонлантириш бўлимида.\nВилоят ИИБ ЙҲХБ ахборот хизматининг маълум қилишича, шу куни тунда Ўзбекистон туманида «Қумбосди» қишлоғи ҳудудида ҳам йўл-транспорт ҳодисаси содир этилган.\n4Р-154 Қўқон—Яйпан—Исфара давлат аҳамиятига эга автомобиль йўлининг 6-километрида Damas ҳайдовчиси йўлнинг ўзига нисбатан чап қисмидан ўнг томонига ўтаётган скутерни уриб юборган. Скутер ҳайдовчиси шифохонага юборилган, бироқ кўрсатилган тез тиббий ёрдамга қарамай, жабрланувчи вафот этган.\nБундан ташқари, шу куни Данғара тумани «Сарам» МФЙ ҳудудидан кесиб ўтган 4Р-150 автомобиль йўлида Spark бир йўналишда ҳаракатланиб келаётган велосипедчини уриб юборган. Велосипед ҳайдовчиси олинган тан жароҳатлари оқибатида воқеа жойида вафот этган.\nАввалроқ Қашқадарёда Damas ва Lacetti иштирокида содир бўлган ЙТҲ оқибатида ота-бола ҳалок бўлгани, Тошкентда 3 машина иштирокида юз берган ЙТҲда 5 киши жароҳат олгани тўғрисида хабар берилганди.\nҚашқадарёда бошқарувни йўқотган Cobalt ҳайдовчиси ЙТҲга учраб, вафот этди\n16:52, 02.12.2021 120621\n22:56, 15.11.2021 117356\n12:50, 21.11.2021 102517\n17:24 Бугун 7223\n17:09 Бугун 7314


Мавзу: "кредит" - Terabayt.Uz\nСмартфон хариди учун кредит олиб бўладими?\nЮридик фанлар номзоди бўлган мутахассис, жумладан, жамғарма кредитлари қандай мақсадлар учун берилиш-берилмаслигини ҳам маълум қилган.\nЭнди ўз кредит тарихингизни онлайн олишингиз мумкин\nТизим тўлақонли ишга тушгач, фуқаролар ўз кредит ҳисоботини кредит бюросининг расмий сайтидаги шахсий кабинети орқали билишлари мумкин. Бунда электрон рақамли имзо керак бўлади.\nApple ва Samsung телефонлари 24 ойлик кредитга!\nҲозирги вақтда аксарият харидорлар расмий кафолатга эга, бизнинг минтақа учун ишлаб чиқарилган ва техник сертификациянинг барча талабларига жавоб берадиган қонуний Apple ва Samsung смартфонларини излайдилар.\nТошкент шаҳрида ҳақини бўлиб-бўлиб тўлаш йўли билан олинадиган смартфонлар ва бошқа гаджетлар нархлари (2018 йил 28 апрель)\nCredo Mobile компанияси Тошкент аҳолиси учун турли девайсларни ҳақини бўлиб-бўлиб тўлаш йўли билан – нақд пулда, пластик карточка ёки онлайн тўлов тизимлари орқали харид қилишни таклиф этади.\nGalaxy Note 8 ва бошқа Samsung смартфонларининг кредит бўйича сўмдаги нархлари (2017 йил 8 ноябрь)\nSamsung смартфонларини, жумладан, яқинда тақдим этилган Galaxy Note 8 фаблетини ҳам ҳақини бўлиб-бўлиб тўлаш йўли билан сўмга харид қилиш имконияти мавжуд.\nКредитга iphone 8 ва iphone 8 Plus'ни таклиф қиламиз! Тўловлар сўмда!\niPhone 8 ва 8 Plus флагманлари ҳам кучли платформага, яъни илғор A11 Bionic процессорига, такомиллашган камералар ва бир оз ўзгарган ташқи кўринишга эга бўлган.\nЯНГИЛИК: Galaxy Note 8’ни кредит бўйича сўмга олинг! (2017 йил 9 октябрь)\nЯқиндагина тақдим этилган Samsung Galaxy Note 8 фаблетини ҳам ҳақини бўлиб-бўлиб тўлаш йўли билан харид қилиш имконияти мавжуд.\nКредит бўйича ноутбукларнинг сўмдаги нархлари (2017 йил 28 сентябрь)\nAcer, Lenovo, HP ва Dell русумли турли ноутбукларнинг кредит бўйича сўмдаги нархлари билан танишинг.\nТаълим ва уй учун энг арзон ноутбукларни бошланғич тўловсиз кредитга олинг (2017 йил 26 июль)\nНоутбукларни пластик карта орқали тўлов йўли билан кредитга оласизми? Бунда сизга шундай қулайлик таклиф этилади: ўз шароитингиздан келиб чиқиб, маҳсулотнинг умумий нархини неча ойда бўлиб-бўлиб тўлашингизни ўзингиз ҳал қиласиз.\nКондиционерларнинг кредит бўйича нархлари (2017 йил 22 июль)\nКондиционерларнинг кредит бўйича нархлари билан танишинг. Бунда сизга шундай қулайлик таклиф этилади: ўз шароитингиздан келиб чиқиб, маҳсулотнинг умумий нархини неча ойда бўлиб-бўлиб тўлашингизни ўзингиз ҳал қиласиз.\nSamsung смартфонларининг кредит бўйича нархлари (2017 йил 12 июль)\nSamsung смартфонларининг кредит бўйича нархлари билан танишинг. Бу гал 2017 йилги Galaxy A туркумига кирувчи смартфонлар анча арзонлашган.\niPhone’ларнинг кредит бўйича нархлари (2017 йил 4 июль)\nКредитга iPhone олишни хоҳлайсизми?\nSony смартфонларининг кредит бўйича нархлари (2017 йил 4 июль)\nЖаҳоннинг энг яхши смартфонсозларидан бирининг маҳсулотларини кредитга олишга нима дейсиз?\nЭнг арзон Samsung Galaxy J смартфонлари – пластик карта орқали кредитга!\nSamsung Galaxy J туркуми смартфонларини пластик карта орқали тўлов йўли билан, бошланғич тўловсиз кредитга сотиб олинг!\nПластик карта орқали кредитга смартфон олишни хоҳлайсизми?\nПластик карта орқали кредитга смартфон олаётиб, биратўла тўлиқ тўловни амалга оширишингиз ёки 8 ойдан 12 ойгача бўлган муддатда ҳар ойда маълум қисмини – бўлиб-бўлиб тўлаб боришингиз мумкин.\nСупер таклиф: кредитга Huawei P10 олинг!\nHuawei P10 смартфонини кредит асосида, бошланғич тўловсиз, банк пластик картаси орқали харид қилинг!\nHuawei смартфонларининг кредит бўйича нархлари (2017 йил 6 июнь)\nHuawei смартфонларини кредитга харид қилганда ҳам UMSдан бонусга эга бўлиш имкони мавжуд! Барча моделлардаги телефонларга бир йиллик кафолат берилади.\nXiaomi смартфонларининг кредит бўйича нархлари (2017 йил 31 май)\nXiaomi смартфонларининг кредит бўйича нархлари билан танишинг.\niPhone’ларнинг кредит бўйича нархлари (2017 йил 25 май)\niPhone’ларнинг кредит бўйича нархлари билан танишинг.\nSamsung смартфонларининг кредит бўйича нархлари (2017 йил 20 май)\nSamsung Galaxy смартфонларининг кредит бўйича нархлари билан танишинг.


Остонада ЭКСПО қандай бошланди (тўплам)\n- Остонада ЭКСПО қандай бошланди. (Директ видеоси)\n- Яқин Шарқдаги янги инқироз: Эронни ким портлатмоқда, ва бунга Қатар қуршовини нима алоқаси бор. (видео)\n- Хўжа Аҳмад Яссавий мақбараси. (фотогалерея)\n- Тоғдаги уй, хулжал, пандур. (фотогалерея)\n- Дўстга автоҳалокатдан кейин қандай ёрдам бериш мумкин. Уч оғайни қиссаси. Бишкеклик йигит бир неча йилдан буён ногирон аравачасига миxланиб қолган. Унинг қариндошлари ва она-онаси ундан юз ўгирди, бироқ дўстлари унга ғамҳўрлик кўрсатиб ёрдам қилишмоқда. (Директ видеоси)\n- «Мумиё» ва «Қора капалак». Голливуд премьералари ва янгиликларнинг ҳафталик шарҳи (Директ видеоси)\n- «Ер учун ҳуқуқимизни ҳимоя қиламиз»: Севастополда бош режага қарши намойиш ўтмоқда. (Директ видеоси)\n- Латвия ер эгаларини латвия тилини билишни мажбур қилди. Xорижликлар қонунни енгиб ўтиш учун йўл топди. (видео)\n- Қурама мамлакат: Шиа Эронда суннийлар қандай яшамоқда. (видео)


АВТОСТРАХОВАНИЕ (ДЛЯ ЮРИДИЧЕСКИХ ЛИЦ) Страховая компания «TEMIRYO’L-SUG’URTA»\nГлавная АВТОСУҒУРТА 1\nАвтоуловни бошқариш ва йўллардаги вазият хар доим кўзда тутилмаган ходисалар билан боғлиқ. Автоулов бошқаришда катта тажрибангиз бўлишига қарамасдан,хавфсизлигингизга тўла амин бўлишингиз қийин,чунки ЙХХ(йўл харакати ходисаси) сабаб бошқа йўл харакати иштирокчилари ва пиёдалар,ёмон об-хаво туфайли,сифатсиз йўл ва бошқа кўпгина сабаблар бўлиши мумкин.\nЎзингизни транспорт воситангизга комплекс суғурта шартномасини тузганингиздан сўнг,автоуловингиздан фойдаланиш билан боғлиқ рискларингизни минимумгача камайтирасиз. ”TEMIRYO’L SUG’URTA” МЧЖ мошинангизни таъмирлаш имконини беради ва ёки халокати юзага келган тақдирда компенсациясини олишингиз мумкин бўлади.Бунда Сиз қуйидаги суғурта турлари бўйича суғурта қопламаларини тартибга солишингиз мумкин : фуқаролик жавобгарлиги лимитларини кегайтириш,транспорт воситасининг табиий рисклардан ва ЙХХ суғурталаш,хайдовчи ва йўловчиларнинг баҳтсиз ходисалардан суғуртаси.\n.”TEMIRYO’L SUG’URTA” МЧЖ СК автоуловингизни максимал фойдали шартларда мухофаза қилишингизни таклиф этади. Индивидуал хизмат кўрсатиш –бу ўзингизни харажатларингизни бошқариш ва Сизнинг танловингизга кўра турли опциялардан иборат суғурта пакетини тахлаш имконини беради . Биз Сиз учун оптимал опциялар ва қўшимча хизматлар йиғиндиси бўлган Сизнинг шароитингиз ва хохишингизни хисобга олган холда мослашувчан самарали тизимини ишлаб чиқдик .\nТАНЛАНГАН МАҲСУЛОТЛАРИГИЗДАН КАТИЙ НАЗАР ,СИЗ ҚУЙИДАГИЛАРНИ ОЛАСИЗ:\nКеча –кундуз давом этадиган диспетчерлик пункти(+99871 123 45 67);\nшикастланган автоуловнинг суғурта ходисаси жойидан эвакуация қилиш харажатларини қоплаш;\nСуғурталовчини жавобгарлик лимити “биринчи ходиса” дан белгиланади;\nШикастланган қисмларни “Эскисини янгисига” принципи бўйича алмаштириш;\nCуғурталанган автоуловнинг чегараланмаган вақтда ва жойда сақлаш.\n3ISO 9001: 2015 сифат менежменти тизими


Газ портлаши натижасида 3 яқинидан айрилган қуйичирчиқлик аёлга ёрдам керак (видео) - EFFECT.UZ\n2019 йилнинг 11 ноябрь куни Қуйичирчиқ туманидаги хонадонларнинг бири газ учқунидан содир бўлган ёнғин оқибатида портлаб кетган эди. «Севимли» телеканали «Замон» дастурининг журналисти ушбу оила аъзоларининг бугунги ҳолати ҳақида видеолавҳа тайёрлади.\nУшбу аянчли фожиа сабаб Ҳулкар Пирназарова ўз яқинлари – қайнонаси, турмуш ўртоғи ва 9 ёшли ўғлидан жудо бўлган.\nБугун унинг 1 ва 2 ёшли қизалоқлари тирик қолган, аммо уларнинг танасининг 75 фоизи куйиб кетган.\n35 яшар Хулкар Пирназарова айни пайтда икки нафар қизалоғи билан Республика шошилинч тез тиббиёт ёрдам илмий марказида даволанмоқда.\n«Оёғим остида қизалоқларим эмаклаб юрган эди. Ҳеч нарсани ҳиди сезилмади. Газга чой қўяман, деб гугурт чақишим билан олов ичида қолдим. Ёнаётган танамни тупроқ билан ўчирдим. Сўнг ичкарида чириллаб ётган қизларимни қутқардим. 9 ёшли ўғлим 50 кун комада ётди ва вафот этди. Турмуш ўртоғимнинг ўлганини ҳам докторлардан кейинчалик билдим», дейди Пирназарова.\nВидеолавҳада айтилишича, уйдаги газ хонадоннинг орқа томонидаги газ қуйиш шохобчаси ва бошқа объектлар учун ўтган носоз газ қувурларидан сизиб, қувурлар учун қазилган чуқурлар орқали кириб келиб тўпланган.\nГаз портлаши натижасида 3 яқинидан айрилган қуйичирчиқлик аёлга ёрдам керак\n2019 йилнинг 11 ноябр куни Қуйичирчиқ туманидаги хонадонларнинг бири газ учқинидан содир бўлган ёнғин оқибатида портлаб кетган эди. “Севимли” телеканали “Замон” дастурининг журналисти ушбу оила аъзоларининг бугунги ҳолати ҳақида видеолавҳа тайёрлади.Ушбу аянчли фожеа сабаб Ҳулкар Пирназарова ўз яқинлари – қайнонаси, турмуш ўртоғи ва 9 ёшли ўғлидан жудо бўлган. Бугун унинг 1 ва 2 ёшли қизалоқлари тирик қолган, аммо уларнинг танасининг 75 фоизи куйиб кетган.35 яшар Хулкар Пирназарова айни пайтда икки нафар қизалоғи билан Республика шошилинч тез тиббиё ёрдам илмий марказида даволанмоқда.“Оёғим остида қизалоқларим эмаклаб юрган эди. Ҳеч нарсани хиди сезилмади. Газга чой қўяман, деб гугурт чақишим билан олов ичида қолдим. Ёнаётган танамни тупроқ билан ўчирдим. Сўнг ичкарида чириллаб ётган қизларимни қутқардим. 9 ёшли ўғлим 50 кун комада ётди ва вафот этди. Турмуш ўртоғимнинг ўлганини ҳам докторлардан кейинчалик билдим”, дейди Пирназарова.Видеолавҳада айтилишича, уйдаги газ хонадоннинг орқа томонидаги газ қуйиш шохобчаси ва бошқа объектлар учун ўтган носоз газ қувурларидан сизиб, қувурлар учун қазилган чуқурлар орқали кириб келиб тўпланган. Шифокорлар танасининг 75 фоизи билан омон қолишнинг ўзи мўъжиза эканлигини, аммо аёл ва унинг қизлари учун яна кўплаб жарроҳлик амалиётлари лозимлигини таъкидлашмоқда. Бунинг учун эса 100 минг АҚШ доллари керак бўлар экан.\nОпубликовано Effect.uz Воскресенье, 23 февраля 2020 г.\nШифокорлар танасининг 75 фоизи билан омон қолишнинг ўзи мўъжиза эканлигини, аммо аёл ва унинг қизлари учун яна кўплаб жарроҳлик амалиётлари лозимлигини таъкидлашмоқда. Бунинг учун эса 100 минг АҚШ доллари керак бўлар экан.\nGaz portlashi natijasida 3 yaqinidan ayrilgan quyichirchiqlik ayolga yordam kerak (video)


Хамма янгиликлар / 08.09.2020\n13:01 21 Октябр 2020\nСентябр ойида тез тиббий ёрдамга қўнғироқлар сони ошди - ССВ\nЖорий йил августнинг охирги 7 кунида Тошкентда чақириқларнинг умумий сони 18 316 та бўлган бўлса, сентябрь ойининг биринчи ҳафтасида эса 19 707 тани ташкил этди\nДунёга янги пандемия чанг солмоқда\nАгар зарур чоралар кўрилмаса, ортиқча вазн ёки унинг оқибатида саломатликда юзага келадиган муаммолар туфайли, келгуси ўн йилликда соғлиқни сақлаш тизимига қилинадиган ҳаражатлар йилига 1,3 триллион долларга ошиши мумкин\n"Европалик етакчилар охирги вақтда кўп такрорлашаётгани сингари: ҳозирда Германия ўзининг Россия билан "Шимолий оқим — 2" лойиҳасини қайта кўриб чиқиши учун вақт келди", - деб ёзган Ортагус Twitterда.\nМиришкор тумани ҳокими ва унинг ўринбосари вафот этди\n2020 йил 4 март куни Миришкор тумани ҳокими этиб тайинланган Ғайрат Бегалиев коронавирусдан вафот этди.\nАҚШ молиячилирининг энг қўрқинчли туши амалга ошмоқда - Хитой ўз ихтиётирда бўлган 1 триллион АҚШ давлат қарзларини сотишга қарор қилди. АҚШ иқтисоди бунга дош бера оладими? Долларга асосланган дунё молия тизимичи?\nАввалроқ бир аёлнинг турмуш ўртоғи ўзи яшаётган хонадонида сабабсиз, турли баҳоналар билан уни аёвсиз уриб, тан жароҳати етказгани акс эттирилган видеолавҳа ижтимоий тармоқларда тарқалган эди.\nТИВ бош вазирнинг қўшни давлатга сафарининг аниқ санаси ва батафсил маълумот кейинроқ эълон қилинишини маълум қилди.\nҚозоғистон Ўзбекистонга ғалла ва ун экспортини давом эттиради\nБугунги кунда Қозоғистонда ҳосилнинг 60 фоизи йиғиштириб олинган. Бу ўтган йилгига қараганда кам эмас, шу боис Қишлоқ хўжалиги вазирлиги ғаллани чет элга сотишни тақиқлаш масаласини кўриб чиқмаяпти.\nБеларусь президенти Александр Лукашенко Минск Россия билан интеграцияни давом эттиришга тайёрлигини маълум қилди.\nДезинфекция туннелларини умуман фойдаси бўлмади деб баҳолаш хато фикр – штаб аъзоси\nКоронавирусга қарши кураш штаби аъзоси Рустам Икромов дезинфекция туннеллари борасида фикр билдирди.\nЛукашенко ўз лавозимида "бироз кўп қолиб кетганини" тан олди\nЛукашенконинг таъкидлашича, уни нафақат телевизор, балки дазмол ва чойнакдан ҳам кўрсатишаётгани билан, айни вақтда фақат у Беларусни ҳимоя қила олади\nСаудия Арабистонида журналист Жамол Хашоггининг ўлдирилиши иши юзасидан беш киши 20 йилга озодликдан маҳрум қилинди.\nТошкент шаҳри таркибида янги туман пайдо бўлди\nТошкент шаҳри ҳудудидан 2 131,2 гектар ҳамда Тошкент вилояти ҳудудидан 2 288,4 гектар ер майдонлари Янгиҳаёт тумани таркибига ўтказилади.\n“Спутник V” вакцинасининг биринчи партияси кенг муомалага чиқарилди\nТаъкидланишича, вакцина барча зарурий лаборатория синовларидан ўтган ва яқин кунларда Россия минтақаларига етказиб берилади.\nРоссиядан ватандошларни олиб келиш учун қўшимча чартер рейс қўйилди – жадвал\nРоссиядаги фуқароларни ватанга олиб келиш жараёнини тезлаштириш мақсадида қўшимча қатновлар амалга оширилади.\nИндонезияда ниқоб тақмаганлар тобутга ётқизиб қўйилиб жазоланди\nИндонезиянинг айрим провинцияларида ҳукумат ниқоб режимини бузганларни жазолашнинг “инновацион” усулини қўллади.\nРоссия Ўзбекистон ва бошқа мамлакатларга COVID-19 га қарши курашишда қандай ёрдам бермоқда\nРоссия коронавирусга қарши нафақат ўз ҳудудида курашмоқда, балки бошқа мамлакатларга ҳам ёрдам қўлини чўзмоқда. Сентябрга келиб бундай давлатлар сони 39 тага етди.\nНаманганда “каратэчи” қиз икки эркакни дўппослади\n23 ёшли қиз автомобиль йўлида 33 ёшли У.А.ни ҳеч бир сабабсиз қасддан қўллари билан урган. Шунингдек, оёқлари билан тепиб, дўппослаб тан жароҳати етказган.\n12:59 Ишсизлик нафақаси миқдорлари оширилади\n12:57 COVID-19га қарши вакцина 4 хил одамга таъсир қилмайди\n12:46 ЙҲХББ 16 ёшдан машина ҳайдашга рухсат бериш таклифига муносабат билдирди\n12:46 Туркманистондан Ўзбекистонга келаётган электр тармоғида фавқулодда ўчиш юз берди\nОвоз беришди: 67


ЎзА - Кўз қурубтур ашкдин ул ой ҳавойи ишқида\n01.02.2018 11:16 Чоп этиш версияси\nКўргузуб гулгун булут истар магар, қон йиғлағай.\nБас қилур охир булут, чун улча имкон, йиғлағай.\nГулгун – гул рангида, қизил, алвон.\nАнжум – юлдузлар.\nЧархи гардон – айланувчи чарх, фалак, осмон.\nНафъ – фойда, наф.\nАбри найсон – апрель ойидаги булут.\nЗарқ – риё, алдов.\nСиришк – кўз ёши.\nМушаъбид – кўзбўямачи; фирибгар.\nДаврон менинг ҳолимда ёмғирдек кўз ёши тўкмаяпти, балки қизил рангдаги булути унинг қон йиғлаётганидан нишонадир.\nОсмонда юлдузлар эмас, балки менинг кўз ёшларимнинг беҳисоблигини кўриб, ҳар кеча фалак менинг ҳолимга йиғлагай.\nНайсон ёмғири лоланинг гуллаб-яшнашига сабаб бўлганидек, чок-чокидан сўкилган бағрим доғини кўз ёшим ювиб кетмади.\nОй юзли нигоримнинг ишқи ҳавосида кўз ёшим қуриди; ахир булут ҳам имкон борича йиғлайдику?!\nКўз ёшимни шунча яширсам ҳам, элдан пинҳон қолмади. Фонус ичидаги шамънинг кўз ёшлари қандай пинҳон қолиши мумкин?!\nРиёкор кимсалар кўп йиғласалар ҳам, уларнинг гирялари эътиборга олинмайди. Уларнинг йиғилари кўзбўямачининг озгина пул учун фаровон йиғлашига менгзар.\nНавоий ҳижрон тиғи захмидан кўп йиғласа, ажаб эмас, чунки бағри пора-пора бўлган кишининг гиряси осон бўлур.\nБаҳор фасли ҳақида сўзлаганда одатда кўтаринкилик, хуш кайфият улашувчи манзаралар, табиатнинг қишки уйқудан уйғониб, гуллаб-яшнашидан ҳосил бўладиган\nумидли туйғулар, некбин қарашлар ҳақидаги тасаввурлар жонланади. Аммо бу ғазалда Навоий тасвирни ҳижрон тиғидан бағри мажруҳ ошиқнинг ҳолидан гирён бўлган баҳорий булутдан бошлайди. Қуёш ҳароратидан ҳосил бўлган гулгун булут мотамзада ошиқнинг ҳолига қон йиғлаб, тунги осмон унинг кўз ёшлари фаровонлигидан юлдуздек беҳисоб ашк тўкаётгани тасвири орқали баҳорий манзарани фироқнинг қуюқ пардасида жилвагар этади. Найсон ёмғири лолазорларнинг очилиб яшнашига боис бўлганидек, ҳижрон кўз ёшлари чок-чок бўлган бағирнинг қони ва доғини ювиб кетмади, аксинча, янада кучайтиради. Мусибат пайтида йиғлаган киши дарди бироз енгиллашиб, таскин-тасалли топади, аммо ишқ дардига мубтало бўлган одамнинг гиряси сув эмас, балки гулханга сепилган мойдек ҳижрон ўтини янада гуриллатади. Ёмғир вақти келиб тингани каби, кўп йиғлаганидан кўз ҳам булутдек қурийди, аммо ошиқ кўнгил ичра йиғлашни давом этади. Кўп ёш тўкканидан парда боғланган кўзга басират нури қайтиб, ишқ сиррини фош этади. Бу эса, фонус ичра “йиғлаётган” шамънинг ёруғроқ бўлишига ўхшатилган:\nЭътибор берган бўлсангиз, юқоридаги байтда шамъ, фонус ва парда образлари, ундан кейинги байтда мушаъбид (кўзбўямачи) образи келтирилган бўлиб, бу билан Навоий ўрта асрларда жуда кенг ривожланган “Фонус хаёл” томошаларини тамсил этади. Манбаларда берилишича, Фонус хаёл халқ қўғирчоқ театрининг бир тури бўлиб, унда чарм ё тахтадан ясси қилиб ишланган қўғирчоқлар дастчўпларга ўрнатилган. Дастчўпларни ҳаракатлантириш ва уларнинг бўғинларига боғланган ипларни тортиш орқали улар жонланган. Улар юпқа оқ парда ортида, унга жуда яқин масофада ҳаракатлантирилган. Томошалар кечқурун ва тунда бино ичида кўрсатилган. Қўғирчоқларнинг ортидан шамъ ёки фонуслар ёритиб турган. Натижада қўғирчоқларнинг акси пардага туширилган. Агар дастлабки байтда ҳақиқий ошиқнинг аҳволи фонус ичидаги шамъга ўхшатилган бўлса, кейинги байтда риёкор кимсанинг йиғлашлари Фонус хаёл томошасини кўрсатувчи масхарабознинг аҳволига қиёсланади. Ошиқлик мартабаси, содиқлик даражаси кўп ё кам кўз ёши тўкилгани билан ўлчанмайди. Ишқ йўлидаги асосий шартларидан бири – сидқу сафо бўлиб, риё ва ҳийла, макр ва найранг, манфаат ва ғараз аралашган жойда бозорда тўрт танга учун ҳой-ҳой йиғлайдиган масхарабознинг ҳоли каби эътибор назаридан тушади. Ишқ бозорида, Ҳазрат Баҳоуддин Нақшбанд айтганларидек, ҳижрондан сарғайган юз ва дарвешнинг хирқасидек пора-пора кўнгилгагина харидор топилур:\nИн жо рухи зарду жомаи жанда харанд,\nБозорчаи қасабфурўшон дигар аст.\nБу ерда сариқ юз ва йиртиқ тўн харид этарлар,\nБеқасам сотувчилар бозорчаси бошқа ёқда.)\nСариқ юз ва кўп ёш тўкувчи кўзнинг илдизи – синиқ, пора-пора бўлган кўнгил. Кўнгли синиқ киши ҳам кўп йиғлайди, аммо унинг йиғиси риёкор кишидан фарқли ўлароқ, ҳижрон тиғидан мажруҳ кўнгилдан чиқади. Ошиқ кўнгил жароҳатидан сизиб чиққан кўз ёши ўзига ўхшаган ошиқларнинг кўнглига албатта таъсир қилади. Зотан, Навоийнинг сўзлари ҳам фақат маърифат ва муҳаббат аҳлининг кўнглига ўрнашади. Унинг мангулиги ва барча давру замонларни ўз забтига олганлигининг сири ҳам шунда.


Тўтиқуш | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариТўтиқуш\nБир бор экан, бир йўқ экан, бўри баковул экан, тулки ясовул экан, ғоз карнайчи экан, мусича сурнайчи экан, қарға қақимчи экан, чумчуқ чақимчи экан, қирғовул қизил экан, думлари узун экан.\nЭски замонда бир подшо бор экан, давлати бисёр экан, тож-у тахти зиёд экан. Бу подшо бир кун бир шаҳарда бир тўтиқуш бор эканини эшитиб қолибди. Ўша тўтиқуш жуда ақлли экан. У қуш кимда бўлса бир давлатига ўн давлат, ўн давлатига юз давлат қўшар экан, деб эшитиб қолибди. Подшо шу тўтиқушни олиб келиш ҳаракатига тушибди. Подшо ҳалиги қушни не хил йўллар билан олдириб келибди. Подшо тўтиқушни тарбия қилибди, уни тилла қафаснинг ичида сақлабди.\nТўтиқуш подшонинг бошига қандай иш тушишини олдиндан айтиб турар экан. Тўтиқуш шундай қилиб, подшога ёрдам қилибди. Шунинг учун подшо уни яхшилаб боқибди.\nБир куни тўтиқуш:\n— Подшо-подшо, арз, — дебди. Подшо:\n— Қани, арзинг бўлса айт, — дебди. Тўтиқуш:\n— Бир қошиқ қонимдан кечсангиз айтаман, — дебди. Подшо:\n— Айт, кечдим, — дебди. Тўтиқуш:\n— Эй подшо, сиз бу шаҳарнинг подшосисиз, мен бўлсам сизнинг бир хизматкорингизман. Энди менинг сиздан талабим шуки, сиз менга жавоб берсангиз, менинг ҳам ота-онам, ака-укам, қариндош-уруғларим бор. Қўни-қўшниларим бор, ёр-у биродарларим бор. Шуларни бир кўриб келсам. Менга қирқ кун муҳлат берсангиз, — дебди. Тўтиқушнинг бу гапига подшо гоҳ ишониб, гоҳ ишонмай, жавоб берадиган бўлибди. Гоҳ жавоб бермайдиган бўлиб, ўйлаб-ўйлаб жуда бўлмаганидан кейин:\n— Майли, бориб қирқ кун деганда яна қайтиб кел. Агар ўз сўзингда турмай, қайтиб келмасанг, сени қаерда бўлсанг ҳам топтириб олишга қудратим етади, — дебди. Подшо тўтиқушни қирқ кунда қайтиб келадиган қилиб қафасдан чиқариб юборибди. Тўтиқуш жуда суюниб, подшо билан хайр-маъзур қилиб учиб кетибди. Қуш узоқ учиб, ўз ота-онасининг юртига бориб етибди. Тўтининг ота-оналари суюнишиб-қувонишиб, боласининг қайтиб келганига вақти чоғ бўлиб юришибди.\nТўтиқуш бир кам қирқ кун деганда ота-онасидан қайтиб кетишга розилик сўрабди. Ота-оналари розилик беришмабди. “Нимага келдинг, яна тағин нимага кетаман дейсан”, — дейишибди. Тўтиқуш ота-онасига:\n— Эй ота, эй она, мен фалон шаҳар подшосининг қўлидаман. Подшо менга жуда яхши қарайди. Мен шу подшодан қирқ кунга муҳлат олиб, қирқ кунда қайтиб келаман, деб келганман. Энди бормасам бўлмайди, подшо жуда жаҳлдор, унинг бир жаҳли чиқса, ота-онасини ҳам танимайди. Шунинг учун мен бормасам, бу ерда юраверсам, у қидириб келиб мени ва сизларни топади, сўнг хароб қилиши турган гап, — дебди.\nОта-оналари ночор, ноилож:\n— Майли, бўлмаса, деб розилик беришибди.\n— Сен энди подшога нима совға олиб борасан? Яхшиси мана шу уруғни олиб бор. Бу уруғни етти иқлим подшолари ҳам топишолмаган. Бу уруғдан бир дарахт ўсиб чиқади. У дарахт меваси бу етти иқлимда йўқ. Унинг мевасини қари еса ёш бўлади. Ўлик еса тирилади, — деб уруғни боласига беришибди.\nТўтиқуш ота-онаси билан хайрлашиб кетибди, улар орқасидан зор-зор йиғлаб қолаверибди.\nТўтиқуш кўп учибди, кўп учса ҳам мўл учибди. Қирқ кун деганда тўти подшонинг саройига кириб борибди. Подшо тўтиқушнинг ўз ваъдаси устидан чиқолганига жуда ҳам ҳайрон бўлиб, жуда хурсанд бўлибди.\nТўтиқуш ота-онаси берган уруғни подшога берибди. Подшо:\n— Бу қанақа уруғ, майли, боғбонга эктириб кўрайлик, — дебди. Тўтиқуш ҳалиги уруғ таърифини гапириб берибди.\n— Тақсир, бу уруғни сизга ота-онам совға қилиб бериб юборди. Бу уруғни етти иқлим подшоси ҳам топа олмаган. Бир дарахт бўлар экан. У дарахтнинг мевасини қари еса, ёшарар экан. Ўлик еса тирилар экан, — дебди. Подшо уруғни боғбонга бериб экдирибди. Уруғдан бир дарахт униб чиқибди. Ҳалиги дарахт вояга етиб гуллабди. Меваси пишибди. Боғбон дарахтнинг қилган мевасига ҳайрон қолиб юрибди. Бир кун боғбон қараса, дарахтнинг меваси пишибди. Боғбон: “Энди мева тоза етилибди. Уни узиб, подшонинг олдига олиб кирайин, ундан бир инъом олайин”, деб ўйлаб, дарахтнинг тагига келиб қараса, бир дона мева тагига тушиб ётибди. У дарахт устидаги мевадан ҳам тиниқ, тоза, сара мева эмиш. Боғбон дарахтдаги мевалардан узиб, тилла лаганга солибди, ерга тушган бир дона чиройли мевани ҳам лагандаги меваларнинг устига қўйиб, подшонинг олдига олиб кирибди.\nПодшо тилла лагандаги чиройли меваларни кўриб оғзи очилиб, ҳуши бошидан учибди. Подшо мевани аввал ўзи ейишдан қўрқибди. Подшонинг вазирлари тўтиқушнинг донолигини кўра олмасдилар. Улар тўтининг устидан подшога арз қилишиб юришарди. Подшо аввал мевани зиндонда ётганлардан қирқ-еллигини олиб чиқиб, ўшаларга едирай. Қани, қарини ёшартирармикан, дебди. У зиндондагилардан олиб чиқтирибди. Подшо лаганнинг устидаги чиройли бир дона мевани бир зиндонбандга берибди. Ҳалиги зиндони мевани ебди-ю, ўлибди. Подшо буни кўриб жаҳли чиқибди. “Ҳа, ўзимнинг вазирларим айтган гап тўғри экан-да. Бу тўтиқуш мени ўлдирмоқчи экан-да”, деб дарғазаб бўлиб, тўтиқушни тилла қафасдан олдирибди ва ўз қўли билан шартта калласини узиб ташлабди. Кейин подшо қолган меваларни зиндониларга едирибди. Қараса, у зиндониларнинг қариси ёш бўлиб қолибди. Подшо ҳайрон бўлибди. Кейин подшо боғбонни чақиртириб сўрабди:\n— Эй боғбон, ҳалиги тилла товоқнинг энг устидаги бир дона чиройли мевани дарахтнинг устидан олганмидинг? Ёки дарахтнинг тагидан олганмидинг? — дебди. Боғбон:\n— Энг устидаги ниҳоятда чиройлиси ерга тушиб қолган экан. Ердан олган эдим. Қолган ҳаммасини дарахт устидан териб олган эдим. Эй тақсир, бир қошиқ қонимдан кечсангиз бир сир айтаман, — дебди. Подшо боғбонга:\n— Кечдим, айт, — дебди.\n— Эй тақсир, анча вақт бўлди, шу боғда бир чағир илон юрарди. Мен бунинг пайига тушиб, ҳеч ўлдира олганим йўқ эди. Эҳтимол, шу илон тушган бир дона чиройли мевага заҳар сочгандир. Шу сабабли мевани еган одам оигандир. Агар меванинг ҳаммасига заҳар солинганда бошқалар дарахт мевасини еган одамларнинг ҳаммаси ўлиши керак эди, — дебди.\nПодшо боғбоннинг бу гапига ишонибди. У вазирларининг гапи ёлғонлигини билибди ва уларнинг ҳаммасини қаттиқ жазога тортиб, подшо ўзининг қилган ишидан кўп афсус-надомат еб, тўтини ўлдирганига ачинибди.\n← Аввалги Аввалги Кийик\nКейинги → Кейинги: Тулки билан жўжа


Q-Stick – 8 ГБ «оперативка»ли компьютер-брелок (+видео) - Terabayt.Uz\nQ-Stick – 8 ГБ «оперативка»ли компьютер-брелок (+видео)\nИлк компьютерлар катта залга жойлашган улкан блоклар шаклида бўлса, борган сари ихчамлашиб ва сиғими ортиб, ҳозирда чўнтакка сиғадиган бўлиб қолган. Жумладан, Indiegogo майдончасида брелок ҳолидаги митти компьютер – Q-Stick лойиҳаси тақдим этилди. Ишлаб чиқувчилар уни ўз тоифасидаги энг қудратли қурилма, дейишмоқда.\nЎҚИНГ: Жаҳоннинг энг митти мобил компютери сотувга чиқди\nБу қурилма ҳақиқий брелок шаклида ва катталигида бўлиб, унинг ўзига процессор, тезкор хотира каби энг зарурий қисмлар ўрнатилган; клавиатура, сичқонча ва ҳоказо қисмларни улаш учун эса тегишли портлари мавжуд.\nКомпьютер-брелок иккита модификацияда чиқарилиши мўлжалланган – Blaze Plus ҳамда Blaze Pro. Булардан биринчиси 14 нанометрлик Atom x7-Z8700 процессорига эга. Мазкур чип 64 битлик тўртта Airmont ядросини, саккизинчи авлод Intel графикасини ҳамда икки каналли LPDDR3 хотира контроллерини ўз ичига олади. Унинг ишлаш такт частотаси 1,6 гигагерцни ташкил этади ва бу кўрсаткични 2,4 ГГц.гача ошириш имкони мавжуд.\nBlaze Pro версиясига Atom x7-Z8750 чипи ўрнатилган: у номинал 1,6 гигагерц такт частотасида ишловчи тўртта ядрога эга бўлиб, максимал частотаси 2,56 ГГц.гача етиши мумкин.\nҲар иккала қурилма ҳам 8 гигабайтлик тезкор хотирага эга. Улар Bluetooth 4.1 ҳамда Wi-Fi 802.11n/ac симсиз алоқа адаптерлари билан таъминланган. 128 гигабайтгача ҳажмли microSD-картаси учун слот, иккита анъанавий USB 3.0 порти ҳамда битта замонавий USB Type-C билан жиҳозланган. Ўзидаги HDMI коннектори орқали уни мониторга (ёки замонавий телевизорларга) улаш мумкин.\nИккала моделнинг ўзаро фарқи уларнинг доимий хотирасида ҳам намоён бўлади: Blaze Plus талқини 64 гигабайтлик, Blaze Pro эса – 128 гигабайтлик флеш-модул билан жиҳозланган.\nМана, мазкур митти компьютердан фойдаланишни қуйидаги видеолавҳада томоша қилинг:\nQ-Stick компьютер-брелокларининг ўлчами 113×38×12 миллиметрни ташкил этади. Уларда Windows 10, Linux ёки Android операцион тизимларини қўллаш мумкин. Айни дамда уларнинг нархи 130 АҚШ долларидан бошланиши айтилмоқда.\nЎҚИНГ: USB орқали уланган телефон ёки планшетни компьютер «кўрмай» қолса нима қилиш керак?\n#компьютер #янги технологиялар #Q-Stick


Франция Сенати 11 майдан карантиндан босқичма-босқич чиқиш режасини рад этди\n12 апрел 2021, Тошкент вақти: 08:20\nФранция Бош вазири Эдуард Филипп карантиннинг сақланиб қолиниши иқтисодиётга зарба эканини айтди.\nФранция Сенати ҳукуматнинг 11 майдан бошлаб карантин чораларини бекор қилиш дастурини қабул қилмади.\nФранция Бош вазири 4 май куни Сенатда бундан буён карантин режимини сақлаб қолиш имкониятлари мавжуд эмаслигини, бу иқтисодиётга катта зарба беришини таъкидлаб, карантиндан босқичма-босқич чиқиш режасини тақдим қилганди.\nҲукумат режасида коронавирус бўйича вазият мураккаблашмаса, 29 майдан бошлаб диний тадбирлар, жумладан, черковларда ибодат қилишга рухсат берилиши ҳам назарда тутилганди.\nСенат бу режани тасдиқлашдан бош тортишига сўнгги бир суткада коронавирусдан ўлганлар сони тўғрисидаги янги маълумот сабаб бўлди. Расмий маълумотда айтилишича, бир сутка ичида Францияда коронавирусдан 306 киши ўлди. Жами вафот этган беморлар сони 25 мингдан ошди. Францияда 170 минг киши коронавирус юқтирган.


Ирригация институти талабалари компютерда имтиҳон топшира бошлади\n17 январ 2021, Тошкент вақти: 04:49\nТошкент ирригация ва мелиорация институти талабалари айрим фанлар бўйича курсдан-курсга ўтиш имтиҳонларини компютерда топшира бошлади. Ўқув юрти мутасаддиларига кўра, имтиҳон ва синовларни компьютерлаштириш порахўрликнинг олдини олиш мақсадида жорий қилинмоқда.\nТошкент ирригация ва мелиорация институтининг Ўқув методика бўлими бошлиғи Рамиз Абдураупов Озодлик билан суҳбатда талабалар билимини баҳолаш ва курсдан-курсга ўтиш имтиҳонларини компютерь орқали топшириш тажрибаси, хусусан, коррупцияга қарши курашиш мақсадида амалга оширлаётганини айтади.\n- Мақсад, биринчидан, жараённи тезлаштириш. Талаба неча баҳо олган эканман, деб бир неча кун кутмайди. Компютер бирданига баҳосини қўйиб беради. Ўқитувчи ҳам “зачётка” ва “ведомост”га ўша заҳоти баҳосини қўйиб беради. Иккинчидан, талаба объектив равишда қандай билимга эга эканини билади, деди Ирригация ва мелиорация институти расмийси.\nИнститут расмийсининг айтишича, июнь ойидан жорий қилинган тажриба ҳозирча айрим фанларга тааллуқли холос.\n- Эксперимент қилиб бошладик. Ҳамма фанларга жорий қилганимиз йўқ. Асосан тарих билан учта чет тилига жорий қилдик. Бу тажриба шу семестрдан бошланди, деди Рамиз Абдураупов.\nУнинг айтишича, Ўзбекистон Олий ва ўрта махсус таълим вазирлиги буйруғига кўра, янги тизим Иқтисодиёт, Молия институтлари, Жаҳон тиллари университети ва бошқа олийгоҳларда ҳам синовдан ўтказилмоқда.\nКузатувчилар Ўзбекистонда маориф тизими энг коррупциялашган соҳалардан бири эканини айтиб келади.\nОзодликка мурожаат қилган кўплаб ўзбекистонлик талабаларнинг айтишича, ҳар бир ўқув юртида ҳар бир домла ва у ўқитадиган фаннинг, эътибор ва мавқеига қараб, ўз нархи бор ва бу нарх ўз навбатида баҳо даражасига қараб¸ фарқланади.\nТаълим тизимидаги порахўрликнинг асосий сабабларидан бири эса, ўқув юртлари ўқитувчилари маошлари пастлигидадир, дейди кузатувчилар.\nЎз исмини айтмасликни сўраган қаршилик ўқитувчи токи маошлар оширилмас экан, коррупцияни бартараф қилиш имконсиз, дея фикр билдирди.\n- Ўзбекистонда ойликлар, стипендиялар ўша олаётган инсонни қониқтирмас экан коррупция давом этаверади. Барибир имконият топишади. Тестнинг йўли топилди-ку,- дейди қаршилик ўқитувчи.\nАйни пайтда, имтиҳонларнинг компьютерлаштирилиши талабаларнинг ташвишига сабаб бўлмоқда. Тошкент Ахборот технологиялари университети талабаси Баҳром синов ва имтиҳонларни компьютерда топширишга аксар талабалар тайёр эмаслиги, агар бу амалиёт босқичма-босқич қўлланилса, самара бериши мумкинлигини айтди.\n- Бу нарса бирданига йўлга қўйилса, яхшиликка олиб келмайди. Чунки талабалар ҳозир бунга тайёр эмас. Уч йил давомида тайёргарлик кўрилиб амалга тадбиқ этилса, самарали бўлади, дейди Тошкент Ахборот технологиялари университети талабаси Баҳром.


Тилимиз ҳақида фикрингиз? - Страница 25 - uForum.uz\n17.12.2017 07:48 #241\n+ 6,201 7,263/2,039\n– 77 248/133\nЎз юртида уятга айланган ғариб тил ҳақида\nПултни олиб, телевизорни ёқдим. "Оилавий" каналда Рус миллатига мансуб аёлни пардоз қилишаётган экан. Суҳбат ва кўрсатув рус тилида. Беихтиёт пултни босдим. Кейинги канал "Ўз 24" каналида русча хабарлар бериляпти. Яна пултни босаман. Бу сафар "Зўр" каналида русча мултфилм. Кетма кетликдаги кейинги канал "Кинотеатр" да русча кино бўляпти.\nТелевизорни ўчириб, мен қаерда эканлигимни эслашга ҳаракат қилдим. Ўзимни Россияда, бўлиб ҳам собиқ иттифоқ даврида ҳис қилдим. Тилимга ачиндим. Ўз юртида сиғинди бўлиб қолган бечора тил. Ўз юртида уятга айланган ғариб тил.\nЎз жаллодига ошиқликни қачон бас қиламиз? Қачон ўз тилимиздан фаҳрланамиз? Қачон Русча мурожаат қилганларга Ўзбекча жавоб қайтарамиз? Қачон тил масаласини эмг асосий масала, деб тан оламиз. Саволлар кўп. Жавоб берадиган йўқ.\nҚонунлар, буйруқлар, ҳужжатлар, мурожаатлар барчаси рус тилида. Тилимизни мустақил қилмагинимизча, онгимиз банди бўлиб қолаверади.\n22.12.2017 06:57 #242\n+ 95 193/137\n– 22 27/21\nэхххх эссиз, http://ru.sputniknews-uz.com/culture...rov-v-uzb.html зур булипти лекин!\n14.01.2018 09:56 #243\nБу гаплар биринчи навбатда Ўзбекистоннинг асосан давлат тилида гапирадиган аҳолисига хизмат кўрсатиш соҳаларида фаолият юритадиган амалдорлар, мутахассислар, тегишли корхона ва муассаса ходимларига тааллуқлидир.\nБаъзан ёш ўзбекнинг иши, ўз юртида бўла туриб, таржимонсиз битмайди!\nШавкат Мирзиёев: «Ўзбек тилини билмаган одам қандай қилиб Ўзбекистон элчиси бўлиши мумкин?»\nЎзбекистон Президенти раислигида Ташқи ишлар вазирлиги ва хориждаги элчихоналар фаолияти таҳлилига бағишланган видеоселектор йиғилишида Шавкат Мирзиёев элчилар маънавиятига алоҳида эътибор қаратди. Бу ҳақда Дарё.уз ЎзА га таяниб хабар бермоқда.\nЎзингиз айтинг, элчи деган одам ўзбек халқининг бой тарихи, маданияти, миллий қадриятлари, ватандошларининг дарду ташвишларини яқиндан билмаса, уларни юрагидан ўтказмаса, қандай қилиб Ўзбекистонни дунёга танитиши мумкин, деди давлат раҳбари.\n«Дейлик, Алишер Навоийдан, Бобурдан, Абдулла Орипов, Эркин Воҳидовдан икки қатор шеър айта олмаса, энг ёмони, она тилини мукаммал билмаса, қандай қилиб ҳақиқий элчи бўлиши мумкин?\nМен шу маънода Жанубий Кореядаги элчимиз Виталий Васильевич Фенга алоҳида раҳмат айтишни ўзимнинг бурчим, деб биламан. Бу одам шунча йилдан буён элчилик лавозимида самарали ишлаётгани, Жанубий Корея билан иқтисодий, инвестициявий алоқаларни жадал ривожлантираётгани албатта эътиборга лойиқ. Лекин унинг халқимизга жуда катта ҳурмат билдириб, ўзбек тилида равон гапириши барча элчиларимизга ўрнак бўлиши керак. Ўзингиз айтинг, Ўзбекистоннинг чет элдаги элчиси бўлса-ю, ўзбек тилини билмаса, бу халқимизга хиёнат эмасми?» — деди Шавкат Мирзиёев.\n26.02.2018 10:32 #244\nЎрисча ёзгандан кўра, халқаро тилда ёзган маъқул. Ўзбекистон Республикаси Мудофаа вазирлиги биносидаги ёзув ҳам ўрисчадан инглизчага алмаштирилганини кўриб, хурсанд бўлган эдим.\n02.03.2018 21:36 #245\n50 йил бир миллат вакиллари билан яшаб уларнинг тилини билмаслик нонкўрликдан ўзга нарса эмас!\nUZBEK TILINI BILMASLIK UYATMI YOKI OBRU...\n2007 yilda tirikchilik vajidan bir yapon korxonasida (Shimizu) tarjimon bulib ishlardim. Kitaxata ismli yapon injineriga biriktirib quyishdi. Uzbekistonga kelganiga bir hafta bulgan yapon -uzbek tilini urganmasam uyat buladi deb - uzbek tilini urgana boshladi. Bir haftalardan sung ish yuzasidan biz utirgan mashinaga rus millatiga mansub bir injiner chiqdi. Janob Kitaxata unga qarab ASSALOMU ALAYKUM deganda rus millatiga mansub injiner ( ismi Vladimir edi. Biz uni hurmat bilan Volodya aka deb chaqirardik) unga ruschalab - ya ne znayu uzbeksiy yazik - deb javob qaytardi. ( vaholanki -VAALAYKUM ASSALOM - deb javob qaytarishi mumkin edi.) Hayron qolgan yapon injineri men(tarjimon) orqali uning necha yildan beri Uzbekistonda yashashini suradi. Rus injineri esa uyalmasdan - tugilganimdan beri, yani 50 yildan oshdi - deb javob berdi. Janob Kitaxata esa - 50 yil bir millat vakillari bilan yashab ularning tilini bilmaslik nonkurlikdan boshqa narsa emas - deb menga uz fikrini bildirdi. Hulosa sizdan...\n02.03.2018 22:34 #246\nolib qoching a\n04.04.2018 08:19 #247\nАйтишларига қараганда, Миллий авиакомпаниямиз самолётларида стюардессалар соф ўзбекча гапира бошлашибди!\nОллоҳга беадад шукурлар бўлсин! Илгари она тилимизга иснод келтирар даражада бузиб гапирар эди улар.\n15.04.2018 13:45 #248\nТил – миллат руҳидир! Миллат эса тил соҳибларидан ташкил топади.\nТил соҳиби ким? Миллатнинг адабий тилини амалда қўллай биладиган инсон тил соҳиби ҳисобланади.\nКиши ўзбек эканини, ўзбеклиги паспортининг «Миллати» деган жойида қайд этилганини ҳар қадамда таъкидлаб бориши мумкин. Бироқ у ўзбек миллатининг адабий тилидан бехабар бўлиб, фақат иложсиз қолган ҳолатдагина бизнинг сўзлашув тилимиздан фойдаланишга мажбур бўлса, ўз фикр-мулоҳазаларини, дейлик, ўрисларнинг адабий тилида тўлиқ ва ишонч-ла баён эта оладиган бўлса, демак у рус тили соҳиби (носитель русского языка) ҳисобланади.\nГап шундаки, инсон туғма кўникмаси бўлгани учунгина икки оёқда юриш ёки нафас олиш қобилиятига эга бўлгани каби, гапира олади. Киши она тилида сўзлашишни худди тўгаракда шахмат ўйинини ёки махсус курсда автомобиль бошқариш тартибини ўзлаштирган каби, атайин ўрганмайди. Шу боис аксарият тил соҳиблари нима сабабдан ўз фикрини бошқача эмас, айнан ўзи билган тарзда баён этганини изоҳлаб бера олмайди. Тил соҳиби у ёки бу фикрни нутқ воситасида қандай ифода этиш кераклигига доир саволга, яъни унинг она тилида битилаётган муайян жумлани «Мана бундай тузса бўладими?» деган саволга тўғри жавоб бера олади. Тил соҳиби миллат тилида тўғри гапиради-ю, буни қандай уддалаётгани ҳақида ўйлаб ўтирмайди.\nМен баъзан, касбий фаолиятимга кўра, ўзбек тилида битилган матнни таҳрир қилиб, ундаги жумлаларга тузатиш киритиб бораман ёки матн муаллифига жумла тузиш борасида маслаҳат бериб, тегишли фикрни ўзбек тилида қандай қилиб тўғри баён этиш кераклигини Оллоҳ қодир қилган даражада кўрсатаман. Аммо тилшуносликка оид маълумотим бўлмагани сабаблими, билмадим, нима учун фикрни айнан шу тарзда баён этиш кераклигини тушунтириб бера олмайман. Фикримни ўрисча баён этиш (ёзиш, талаффуз этиш) масаласида эса баъзан қийинчилик сезаман. Бир неча йил муқаддам ўрисларнинг бир гуруҳ профессионал таржимонлари ёзма равишда баён этилган фикр-мулоҳазаларимга баҳо беришар экан, уларнинг тилида битилган матнимга «минтақага хос рус тили» деган «тамға» босишган.\nМухтасар қилиб айтганда, агар паспортида «ўзбек» деган ёзув бўлган киши жумлани ўзбек тилида «Мана бундай тузса бўладими?» деган саволга жавоб бера олмайдиган, ўзбек тилининг сўзлашув нутқини ҳаминқадар ўзлаштирган бўлса, ўзбек тили унинг она тили ҳисобланмайди, яъни у ўзбек тили соҳиби эмас. Табиийки, ушбу мезон нафақат ўзбекларга, балки дунёдаги ҳар қандай бошқа миллат вакилларига тенг татбиқ этилади.\n15.04.2018 13:46 #249\nМинг афсуски, ўз фикри, касбий фаолиятига тааллуқли нарсаларни на у тилда, на бу тилда, на ёзма ва на оғзаки нутқда тўғри, аниқ, тушунарли баён эта биладиган мутахассисларимиз ҳам йўқ эмас. Бундай аянчли ҳолатга олиб келган сабаблар илдизи эса жуда чуқурдир.\nЮртимиз мустамлака ҳудуд сифатида кўрилган ўрис-совет империяси даврида Кремль доҳийлари ва уларнинг жойлардаги комиссарлари ўзбек миллатининг маънавий-ахлоқий турмуш тарзини ўзларининг беҳаё ўрисча коммунистик қолипларига солиб борар, асрлар оша амал қилиб, муқаддас билган кўплаб миллий-диний урф-одатларини эскилик сарқитига чиқарар экан, бой ва гўзал тилининг қўлланилиш кўламини ҳам аста-секин чеклаш ва охир-пировардида буюк ўзбек халқининг миллий ўзлигига режали равишда барҳам беришдек, енг ичида қабиҳ сиёсат олиб боришган. Оқибатда ўзбек тилидан фойдаланилиш кўлами мақсадли чекланиб, миллий луғатларга «умумий совет терминлари» номини олган кўплаб ёт сўзлар мажбуран киритилган. Чунончи, халқнинг ёзма ва оғзаки нутқида қўлланилган «Вазирлик», «Кенгаш», «Режа», «Тизим», «Меъёр» каби кўплаб сўзлар ўрнига, тегишинча «Министрлик», «Совет», «План», «Система», «Норма» каби кўпдан кўп сўзлар кенг татбиқ этилган. Совет оккупация режими ҳукм сурган даврда ўзбек тилида атайин иш юритилмаган, аксарият соҳаларнинг ўзбек тилидаги терминологияси умуман шакллантирилмаган. Бу эса ўз навбатида, ўзбек тилида фаолият юритадиган миллий мутахассис-кадрлар тайёрлашга катта тўсқинлик яратган.\nМустақиллигимиз тиклангач, маълумки, бағрикенг юртимиздаги мактабларда фаолият юритган ўрис гуруҳлари сақланиб қолган. Ушбу гуруҳлар биринчи навбатда, республика аҳолисининг ўзбекзабон бўлмаган табақаси, чунончи: ўрис, корейс, грек, украин каби миллатларга мансуб фуқаролар ва табиатан ўзбек тили соҳиби бўлмаган «ўзбек»ларнинг фарзандлари учун очилган. Бошқача қилиб айтганда, бундай гуруҳлар юртимизнинг болалигидан тили ўрисча чиққан, яъни дастлаб ўрис тилини ўрганиш учун ортиқча вақт сарф этиши кўзда тутилмаган ёшлари биринчи синфга келибоқ ўз она тилида таҳсил кўра бошлаши учун мўлжалланган.\n15.04.2018 13:47 #250\nКиши ўз она тилидан ташқари, лоақал битта бўлса ҳам чет тилини, айтайлик, ўрис тилини билса яхши, албатта. Қолаверса, халқимизда тил билиш, тил ўрганиш борасида кўпдан кўп нақллар ҳам бор. Лекин бу, ёш болани она тилидан маҳрум қилиб, ёт тилда ўқишга мажбур қилишни англатмайди.\nУйда оила аъзолари, қавм-қариндошлари билан фақат ўзбек тилида гаплашадиган, мактабгача таълим муассасаси-ю, маҳаллада бирга ўсган тенгдошлари билан ҳам асосан ўзбек тилида мулоқот қиладиган, яъни ўрис тилида сўзлашиш тажрибаси бўлмаган болани айрим ота-оналар бошланғич синфнинг ўрис гуруҳига беришади. Оқибатда бечора бола дастлаб ўрис тилини пухта ўрганиш учун ортиқча вақт сарфлашга мажбур бўлади ва шундоқ ҳам мураккаб таълим дастурини ўзлаштириш масаласида ўрисзабон тенгқурларидан ортда қолиб кетади, билим олишга бўлган ишонч ва иштиёқи сўнади, на ўзбек тилини, на ўрис тилини биладиган, ўз мулоҳазасини на у тилда, на бу тилда талаб даражасида баён эта оладиган, ўриснинг кирилл имлоси билан ўзбекнинг лотин имлосини аралаштириб ёзадиган шахс бўлиб улғаяди. Бундай тоифага мансуб фуқароларимиздан келгусида нима кутамиз? Юртимиз равнақига қанчалик ҳисса қўша олади улар?\nЯна бир нарсани унутмаслик, миллий ўзлигимизга путур етказадиган салбий оқибатларга тайёр туриш талаб этилади. Гап шундаки, ўрис гуруҳида таҳсил кўраётган болаларнинг аксарияти миллатимиз менталитетига ёт бўлган маданият муҳитида тарбия топади, аниқроқ айтганда, улар ўзбекчиликдан чиқиб кетади, миллий одобдан, ўзбекона андишадан бехабар ўсади. Ундай тоифага мансуб ёшларимиз ўз «папа»си билан «мама»сини сенсирайди, кенг омманинг кўз ўнгида бир-бирининг пинжига кириб, оғиз-бурун ўпишиш уларнинг дахл қилиб бўлмайдиган ҳуқуқига айланади ва ҳоказо.